sagorsarker/bangla-wikipedia huggingface dataset:
মিয়ানমারের পরিবহন ব্যবস্থা

মিয়ানমার এর ভূমি ভাগের বেশির ভাগ এলাকা পাহাড় পর্বত ও অরণ্য ভূমি দ্বারা বেষ্টিত। এই কারণে দেশটিতে পরিবহন ব্যবস্থা গড়া কঠিন কাজ। মিয়ানমার স্বাধীনতার পর দেশটিতে দুটি পরিবহন ব্যবস্থা ছিল। এগুলো হল-
২০০৮ সালের ফেব্রুয়ারির হিসাব অনুয়ায়ি দেশটিতে মোট ৫,০৯৯ কিলোমিটার বা ৩,১৬৮ মাইল রেলপথ রয়েছে। এই রেলপথ ১০০০ এমএম বা ৩ ফুট ৩.৩৮ ইঞ্চি গেজের বিশিষ্ট। বর্তমানে দেশটিতে রেলপথ পরিবহনের জন্য ব্যবহার করা বন্ধ রয়েছে।
মিয়ানমার সরকার বর্তমানে দেশটিতে রেলপথ ব্যবহারের উপযোগী করে তোলার চেষ্টা করছে। রেলপথকে আরও আধুনিক করার চেষ্টাও হচ্ছে। বর্তমানে ব্রড গেজ রেলপথ নির্মাণের ওপর জোর দেওয়া হয়েছে। দেশের রাজধানীর সঙ্গে অন্য শহর গুলির রেল যোগাযোগ গড়ার চেষ্টাও অব্যাহত রয়েছে। 
মিয়ানমারে মোট ২৭,০০০ কিলোমিটার বা ১৬,৭৭৭ মাইল সড়ক পথ রয়েছে।এর মধ্যে ৩,২০০ কিলোমিটার বা ১৯৮৮ মাইল হল বেসরকারি সড়ক পথ।বাকি ২৩,৮০০ কিলোমিটার বা ১৪,৭৮৯ মাইল হল সরকারি সড়ক পথ।দেশের মহাসড়ক গুলি হল-
মহাসড়ক ১ (মিয়ানমার) - এই মহাসড়কটি দেশের বৃহত্তম শহর ইয়াংগন থেকে দেশের রাজধানী শহর মন্দালয় পর্যন্ত গেছে।এই মহাসড়কটি বাগো, টাউনগা, পরিনমান প্রভূতি শহর এর মধ্য দিয়ে গেছে।
মহাসড়ক ২ (মিয়ানমার) - মহাসড়ক ২ দেশের বৃহত্তম শহর ইয়াংগন থেকে মন্দালয় পর্যন্ত গেছে।মহাসড়কটি পায়ার ও মাগরে শহরের সঙ্গে যুক্ত।
মহাসড়ক ৩ (মায়ানমমার) - এই মহাসড়কটি মিয়ানমারের রাজধানী শহর মান্দালয় থেকে মমমুসে শহর নর্যন্ত গেছে।এই মহাসড়কটি চিন সীমান্ত পর্যন্ত গেছে।সড়কটি লাশিও শহরের সঙ্গে যুক্ত।
মহাসড়ক ৪ (মিয়ানমার) - এই মহাসড়কটি মেকটিলা শহর থেকে টাচিলেইক শহর পর্যন্ত গেছে।সড়কটি থাইল্যান্ড সীমান্ত পর্যন্ত গেছে।কেনগটুনগ শহর এই মহাসড়ক এর সঙ্গে যুক্ত।
মহাসড়ক ৫ (মিয়ানমার) - এই মহাসড়কটি টাউনগো থেকে হপোং পর্যন্ত গেছে।লইকার শহরটি এই মহাসড়ক এর সঙ্গে যুক্ত।
মহাসড়ক ৬ (মিয়ানমার) - এই মহাসড়কটি ইয়ংগন থেকে পাথেইন পর্যন্ত চলে গেছে।
মিয়ানমার এ মোট ১২ হাজার ৮০০ কিলোমিটার বা ৭ হাজার ৯৫৪ মাইল জলপথ রয়েছে।এই জল পথ নৌ চলাচলের জন্য প্রয়োজনীয় সংকেত ব্যবস্থা যুক্ত।জল পথ দেশটির অরণ্য ভূমি থেকে কাঠ পরি বহনে গুরুত্ব পূর্ন ভূমিকা নেয়।
মিয়ানমারে মোট ৬৯ টি বিমান বন্দর রয়েছে।এই দেশের প্রধান দুটি বিমান বন্দর হল ইয়ানংগন আন্তর্জাতিক বিমানবন্দর ও মান্দালয় আন্তর্জাতিক বিমানবন্দর।
উজবেক সোভিয়েত সমাজতান্ত্রিক প্রজাতন্ত্র

উজবেক সোভিয়েত সমাজতান্ত্রিক প্রজাতন্ত্র (; ), সোভিয়েত ইউনিয়নের অন্যতম প্রজাতন্ত্র ছিল। এটি সোভিয়েত উজবেকিস্তান বা উজবেকিস্তান নামেও পরিচিত ছিল। ১৯২৪ সালে এই প্রজাতন্ত্র গঠিত হয়। সোভিয়েত কমিউনিস্ট পার্টির উজবেক শাখা সরকার পরিচালনা করেছে। এটি ১৯২৫ থেকে ১৯৯০ সাল পর্যন্ত একমাত্র বৈধ রাজনৈতিক দল ছিল। ১৯৯০ সাল থেকে ১৯৯১ সাল পর্যন্ত প্রজাতন্ত্র সোভিয়েত ইউনিয়নের সার্বভৌম অংশ ছিল।
১৯৯০ সালের ২০ জুন রাষ্ট্রীয় সার্বভৌমত্ব ঘোষণা করা হয়। ইসলাম করিমভ এর প্রথম রাষ্ট্রপতি হন। ১৯৯১ সালের ৩১ আগস্ট উজবেক সোভিয়েত সমাজতান্ত্রিক প্রজাতন্ত্র নাম বদলে উজবেকিস্তান প্রজাতন্ত্র রাখা হয়। ১৯৯২ সালের ৮ ডিসেম্বর নতুন সংবিধান গৃহীত হয়।
১৯২৫ সালে মধ্য এশিয়ার রাজনৈতিক ইউনিটসমূহের সীমানা বদলে জাতিভিত্তিক সীমানা নির্ধারণ করা হয়। এসময় তুর্কিস্তান স্বায়ত্বশাসিত সোভিয়েত সমাজতান্ত্রিক প্রজাতন্ত্র, বুখারান প্রজাতন্ত্র ও খোয়ারিজম প্রজাতন্ত্র বিলুপ্ত করে তাদের অঞ্চলকে পাঁচটি পৃথক সোভিয়েত প্রজাতন্ত্রে বিভক্ত করা হয়। এর মধ্যে সোভিয়েত উজবেকিস্তান অন্যতম ছিল। পরের বছর উজবেক প্রজাতন্ত্রকে সোভিয়েত ইউনিয়নের অন্যতম প্রজাতন্ত্র ঘোষণা করা হয়। ১৯২৮ সালে রাষ্ট্রীয়ভাবে ভূমির অধিগ্রহণ শুরু হয় এবং তা ১৯৩০ এর দশক পর্যন্ত চালু ছিল।
১৯২৯ সাল পর্যন্ত উজবেক সোভিয়েত প্রজাতন্ত্রের মধ্যে তাজিক প্রজাতন্ত্র অন্তর্ভুক্ত ছিল। এরপর একেও সমান মর্যাদা দেয়া হয়। ১৯৩০ সালে উজবেক সোভিয়েত প্রজাতন্ত্রের রাজধানী সমরকন্দ থেকে স্থানান্তর করে তাশখন্দ করা হয়। ১৯৩৬ সালে উজবেক প্রজাতন্ত্রের সাথে কারাকালপাক স্বায়ত্ত্বশাসিত সোভিয়েত সমাজতান্ত্রিক প্রজাতন্ত্র]] যুক্ত করা হয়।
১৯৩৭-৩৮ সালের দমন অভিযানের সময় বেশ কয়েকজন জাতীয়তাবাদিকে হত্যা করা হয়েছিল। প্রথম প্রধানমন্ত্রী ফয়জুল্লাহ খোজায়েভ তাদের অন্যতম।
দ্বিতীয় বিশ্বযুদ্ধের সময় সুরক্ষার জন্য সোভিয়েত ইউনিয়নের অনেক শিল্পকে উজবেক প্রজাতন্ত্রে স্থানান্তর করা হয়। এসময় ব্যাপক সংখ্যক রুশ, ইউক্রেনীয় ও অন্যান্য জাতির জনগণ এসব কারখানায় যোগ দেয় ফলে প্রজাতন্ত্রের জনসংখ্যার বৈশিষ্ট্যে পরিবর্তন আসে। অক্ষশক্তির সহায়তা করছে এমন সন্দেহ হওয়ায় স্টালিন অনেক জাতিগত গোষ্ঠীকে এখানে স্থানান্তর করেছিলেন। তাদের মধ্যে বিপুল সংখ্যক জাতিগত কোরীয়, ক্রিমিয়ান তাতার ও চেচেন রয়েছে।
সোভিয়েত যুগে ইসলাম পালনের উপর বাধানিষেধ আরোপিত হয়। সরকার অনেক মসজিদ ও মাদ্রাসা বন্ধ করে দেয়।
১৯৬০ সালে দেশে তুলার উৎপাদন বৃদ্ধি পায়। এ উদ্দেশ্যে আমু দরিয়া থেকে প্রচুর পানি উত্তোলন করা হয় এবং পরবর্তীতে আরাল সাগরের বাস্তুতান্ত্রিক বিপর্যয় ঘটে।
১৯৯০ সাল পর্যন্ত কমিউনিস্ট পার্টি ছিল উজবেক প্রজাতন্ত্রের একমাত্র বৈধ রাজনৈতিক দল। দলের প্রধান সবসময় একজন উজবেক ছিলেন। শারোফ রশিদোভ ছিলেন সবচেয়ে দীর্ঘকাল ক্ষমতাসীন নেতা। তিনি ১৯৫৯ সাল থেকে ১৯৮৩ সাল পর্যন্ত দলের প্রধান ছিলেন। ১৯৮৯ সালে ইসলাম করিমোভ দলের নেতা হন। তিনি ১৯৯০ সালে রাষ্ট্রপতি হন। ১৯৯০ সালের জুন মাসে সুপ্রিম সোভিয়েত কর্তৃক রাষ্ট্রীয় সার্বভৌমত্ব ঘোষণা গ্রহণ করা হয়।
১৯৯১ সালের মার্চে অনুষ্ঠিত গণভোটে উজবেক প্রজাতন্ত্র অংশ নেয়। তবে ১৯৯১ সালের ১৯-২১ আগস্ট মস্কোয় অভ্যুত্থান চেষ্টার ফলে তা পাস হয়নি। এরপর উজবেক প্রজাতন্ত্রের নাম বদলে উজবেকিস্তান প্রজাতন্ত্র রাখা হয়। ১৯৯১ সালর ৩১ আগস্ট স্বাধীনতা ঘোষণা করা হয়। ২৬ ডিসেম্বর পর্যন্ত প্রজাতন্ত্র সোভিয়েত ইউনিয়নের অংশ ছিল। সোভিয়েত ইউনিয়নের পতনের পর রাষ্ট্র স্বাধীন হয়।
অ্যাম্বার হার্ড

অ্যাম্বার লরা হার্ড (জন্ম এপ্রিল ২২, ১৯৮৬) একজন মার্কিন অভিনেত্রী। "ফ্রাইডে নাইট লাইট" চলচ্চিত্রে অভিনয়ের মাধ্যমে তিনি চলচ্চিত্র অঙ্গনে প্রবেশ করেন। "নর্থ কান্ট্রি" এবং "আলফা ডগ" চলচ্চিত্রে ছোট চরিত্রে অভিনয়ের পর হার্ড ২০০৬ সালে প্রধান চরিত্রে অভিনয় করেন "অল দ্য বয়েজ লাভ ম্যান্ডি লেন" চলচ্চিত্রে এবং ২০০৭-এ হিডেন পাল্মস নামক টেলিভিশন অনুষ্ঠানে যোগ দেন।
২০০৮ সালে "নেভার ব্যাক ডাউন" এবং "পাইন্যাপেল এক্সপ্রেস" চলচ্চিত্রে অভিনয়ের মাধ্যমে তিনি আলোচিত হন। তাঁর অভিনয়ের জন্য তিনি ব্যাপক প্রশংসিত হয়েছেন এবং অনেক পুরস্কার ও সম্মাননা অর্জন করেন। ২০২২ সালে সাবেক স্বামী জনি ডেপের করা মানহানি মামলায় পরাজিত হয়ে তাকে ১৫ মিলিয়ন ডলার ক্ষতিপূরণ দিতে আদালত কর্তৃক নির্দেশ প্রাপ্ত হন।
ক্রেতা

ক্রেতা অর্থে এমন মানুষকে বোঝনো হয় যে নির্দিষ্ট সম্পদের বিনিময়ে বিপরীত পক্ষ হতে ২ জনের মতামতের ভিত্তিতে সুবিধা গ্রহণ করে।
যখন কোনো মানুষ কিছু সম্পদের ক্রেতার ভূমিকা পালন করে, তখন ক্রেতার সংগাতে এক নতুন অর্থ যোগ হয়। যেমন, ক্রেতা বলতে সেই মানুষকে বোঝানো হয় যে সমাপনী পণ্য ক্রয় করে, সাধাণত পুনঃবিক্রয়ের উদ্যেশ্যে, উৎপাদনের, সরকার বা প্রতিষ্ঠানের জন্য। (একজন ব্যক্তি যে পণ্য তৈরীর উদ্যেশ্যে জিনিসপত্র ক্রয় করে তাকে সাধারণত ক্রয় এজেন্ট বলা হয়)  বিক্রয় ব্যবস্থাপনায়, ক্রেতা এমন এক সত্তা যে কোন কিছু ক্রয় করার সিদ্ধান্ত নেয়। একজন ক্রেতার সাধারণ দায়িত্ব হল সর্বোচ্চ মানের পণ্য সর্বনিম্ন দামের সাহায্যে ক্রয় করা। এটা গবেষণা, দর প্রস্তাব এবং প্রাপ্ত তথ্য মুল্যায়নের মাধ্যমে সম্ভব।
আলি আল হাবসি

আলি আল হাবসি (আরবি:علي بن عبد الله بن حارب الحبسي‎‎; জন্ম: ৩০ ডিসেম্বর ১৯৮১) একজন ওমানি পেশাদার ফুটবলার, যিনি প্রিমিয়ার লিগের ক্লাব রিডিং এবং ওমান জাতীয় দলের অধিনায়ক।
আলি আল হাবসি ওমানে জন্মগ্রহণ করেন এবং সেখানেই ফুটবল ক্যারিয়ার শুরু করেন।
২০০৬ সালে আল হাবসি এলওয়াইএন অসলো থেকে ইংলিশ ক্লাব বোল্টনে যোগ দেয়। ১ম বছর একাদশে জায়গা করে নিতে পারেনি হাবসি। ২০০৭ সালের সেপ্টেম্বরে লিগ কাপে ফুলহামের বিপক্ষে অভিষেক হয়। সেই ম্যাচে বোল্টন ২-১ গোলে জয়লাভ করে। ২০০৭-০৮ মৌসুমে উয়েফা কাপে বায়ার্ন মিউনিখের বিপক্ষে চমৎকার পার্ফমেন্স করেন। এর ফলে খুব সহজে উইগানের মুল দলে জায়গা পেয়ে যান।
২০০৮ সালের ডিসেম্বরে দলের সেরা গোলকিপার 'জুসি জাস্কেলাইনেন' ইনজুরি কাটিয়ে দলে ফেরার পর আলি আল হাবসি ১ম একাদশে তার জায়গা হারায়।
২০১০ সালের জুলাইয়ে আল হাবসি ৬ মাসের চুক্তিতে স্থানীয় প্রতিদ্বন্দ্বী উইগান এ্যাথলেটিকে লোনে যোগ দেয়। ২০১০ সালের ২৪ আগস্টে লিগ কাপে অভিষেক হয়, এর ৪ দিন পর টটেনহামের বিপক্ষে প্রিমিয়ার লিগে খেলেন। আল হাবসি ২০১০-১১ মৌসুমে উইগানের 'প্লেয়ার অফ দ্যা সিজন নির্বাচিত হন।
২০১১ সালের ৪ জুলাই আল হাবসি স্থায়ীভাবে উইগানে ৪ বছরের চুক্তিতে যোগ দেয়। তাকে বোল্টন থেকে ৪ মিলিয়ন পাউন্ড খরচ করে উইগান। উইগানের হয়ে খেলার সময় আলি আল হাবসি নিজেকে পেনাল্টি বিশেষজ্ঞ হিসেবে গড়ে তুলেন। আল হাবসি উইগানের হয়ে খেলার সময় ৫০% পেনাল্টি আটকাতে সক্ষম হন। রবিন ভ্যান পার্সি, কার্লস তেভেজ, হ্যাভিয়ের হার্নান্দেজ এবং মিকেল আরটেটার মত স্টাইকারদের পেনাল্টি আটকান। ২০১২-১৩ মৌসুমে উইগানের ১ম একাদশে জায়গা হারান। তার বদলে জায়গা করে নেন লোনে আসা 'জয়েল রবেলস'।
২০১৪ সালের ৩১ অক্টোবরে ইংলিশ চ্যাম্পিয়েন্সিপের দল এ্যালাবিয়নে ১ মাসের লোনে যোগ দেন। সেখানে মাত্র ১ টি ম্যাচ খেলেন। মেয়াদ শেষ হওয়ার পর তার ক্লাব উইগানে ফিরে যান।
২০১৫ সালের জুলাইয়ে উইগানের সাথে চুক্তি শেষ হওয়ার পর রিডিংয়ে ট্রায়াল দেন। এরপর ১৪ জুলাই ২০১৫ সালে ২ বছরের চুক্তিতে দলে যোগ দেন।
আলি আল হাবসি ১৭ বছর বয়স থেকে ওমানের হয়ে খেলেন। ২০০১ সালে ওমান অনূর্ধ্ব-১৯ দলে জায়গা পান।
২০০৪ এএফসি এশিয়ান কাপের জন্য ওমান জাতীয় দলে ডাক পান। ২০০৭ সাল এএফসি এশিয়া কাপ থেকে দলের নিয়মিত গোলকিপার ছিল। ২০০৯ গালফ কাপ অফ নেশনে টুর্নামেন্টের সেরা গোলকিপার নির্বাচিত হন। ২০১৫ এএফসি এশিয়ান কাপে অস্ট্রেলিয়ার বিপক্ষে নিজের ১০০ তম অধিনায়কত্ব পূরন করেন। সেই ম্যাচে ওমান ৪-০ গোলে পরাজিত হয়।
আলি আল হাবসি বিবাহিত এবং তার দুইটি কন্যা সন্তান রয়েছে।
আল জাজিরাকে দেয়া একটি সাক্ষাত্কারে আল হাবসি জানান উচ্চ মাধ্যমিক শিক্ষা শেষ করার পর তিনি বিমানবন্দরে চাকুরি করেন। অন্য আরেকটি সাক্ষাতকারে জানান তিনি আগে পেশাদার ফুটবলের সাথে জড়িত ছিলোনা। আল হাবসি ওমানভিত্তিক 'সেফটি ফার্স্ট' নামক একটি এনজিওর সহপ্রতিষ্ঠাতা। যা ওমানে সড়ক দুর্ঘটনা বিষয় জনসচেতনতা গড়ে তুলে।
চাকর (চলচ্চিত্র)

চাকর ১৯৯২ সালে মুক্তিপ্রাপ্ত বাংলাদেশী বাংলা ভাষার রোমান্টিক চলচ্চিত্র। ছায়াছবিটি পরিচালনা করেছেন মনতাজুর রহমান আকবর। প্রধান চরিত্রে অভিনয় করেন ইলিয়াস কাঞ্চন, দিতি ও অন্যান্য। ৬০ লাখ টাকা বাজেটের ছবিটি ২ কোটি টাকা ব্যবসা করে এবং ৬ মাস এক টানা সিনেমা হলে চলার রেকর্ড অর্জন করে, ছবির গানগুলো সেই সময় টিভি রেডিওতে অনেক জনপ্রিয়তা পায়।
২৯ মে, ১৯৯২ সালে মুক্তি পায়, একটানা ৬ মাস একটি হলে চলে।
বেলা মিত্র

বেলা মিত্র (১৯২০―৩১ জুলাই ১৯৫২) আজাদ হিন্দ ফৌজের কর্মী ছিলেন।
বেলা মিত্রের পিতার নাম ছিল সুরেশচন্দ্র বসু এবং মাতার নাম সুধা বসু। তিনি ছিলেন সম্পর্কে নেতাজী সুভাষচন্দ্র বসুর ভাইঝি। স্বামী আজাদ হিন্দ ফৌজের বিপ্লবী ও প্রাক্তন ডেপুটি স্পিকার হরিদাস মিত্র। হরিদাস মিত্রের সাথে বিয়ে হয় ১৯৩৬ সালে। পুত্র অর্থনীতিবিদ ও বর্তমান পশ্চিমবঙ্গ সরকারের মন্ত্রী অমিত মিত্র।
পারিবারিক সূত্রে বিপ্লবী আন্দোলনে প্রবেশ, ১৯৪০ সালে রামগড়ে অনুষ্ঠিত জাতীয় কংগ্রেস অধিবেশন পরিত্যাগ করে নেতাজী যে আপোস বিরোধী সম্মেলনের ডাক দেন, বেলা মিত্র (বসু) ছিলেন সেই নারী বাহিনীর প্রধান।
পূর্ব এশিয়া থেকে আজাদ হিন্দ ফৌজের যে বিভিন্ন দলগুলি নেতাজী ভারতে প্রেরণ করেন তাদের সাথে যোগাযোগ রাখা ও নিরাপদে অবতরণ করানোর দায়িত্ব ন্যস্ত ছিল তার ওপর। ১৯৪৪ এর জানুয়ারি থেকে অক্টোবর পর্যন্ত কলকাতা থেকে সিংগাপুরে ট্রান্সমিটারে সংবাদ আদান প্রদান ও নিরাপদে বিপ্লবীদের নির্দিষ্ট জায়গায় পৌছে দেন বেলা মিত্র। হরিদাস মিত্র গ্রেপ্তার হলে তিনি দায়িত্ব নেন কাজ পরিচালনার। অলংকার বিক্রি করে সেই অর্থে কর্মীদের নিরাপদে আনা ও থাকার ব্যবস্থা করেন। বহু বাধা বিঘ্ন সত্ত্বেও উড়িষ্যার উপকূলে লোক পাঠিয়ে তাদের অবতরনের ব্যবস্থা করেছিলেন বেলা দেবী। ১৯৪৫ সালের ১১ সেপ্টেম্বর আজাদ হিন্দ ফৌজের অনেকের সঙ্গে হরিদাস মিত্রের ফাঁসির হুকুম হলে তা মকুব করার আবেদন করেন গান্ধীজির কাছে। ১৯৪৫ সালের ১৪ সেপ্টেম্বর গান্ধীজি চিঠি লেখেন ব্রিটিশ ভারতের তৎকালীন ভাইসরয় লর্ড ওয়াভেলকে। গান্ধীজি লিখেছিলেন’যদি এই ফাঁসির আদেশ কার্যকর করা হয়,তাহলে সেটা হবে সবচেয়ে বড় রাজনৈতিক ভুল’। গান্ধীজির আবেদনকে মান্যতা দিয়ে হরিদাস মিত্রসহ তিন দেশপ্রেমিকের ( ডা পবিত্রমোহন রায়,সর্দার মহিন্দর সিং ও অমৃক সিং গিল) ফাঁসির আদেশ বদলে যায় যাবজ্জীবন কারাদণ্ডে।
১৯৪৭ এ 'ঝাঁসির রানী' সেবাদল গঠন। ১৯৫০ খ্রিস্টাব্দ্ উদ্বাস্তুদের জন্যে সেবা, উন্নয়নমূলক কাজে আত্মনিয়োগ করেন। বালি-ডানকুনির কাছে অভয়নগরে উদ্বাস্তুদের পূনর্বাসনের কাজে অক্লান্ত পরিশ্রমে তার স্বাস্থ্যভঙ্গ ঘটে। ১৯৫৮ খ্রিস্টাব্দে এখানে একটি নতুন রেলস্টেশন হয়। তার জন্মদিনে এই রেলওয়ে স্টেশনটির নতুন নাম হয় 'বেলানগর'।
ভারতে, ভারতীয় কোনো মহিলার নামে স্টেশনের নামকরণের ইতিহাসে প্রথম।
ইরাকের ধর্মবিশ্বাস

ইরাকে প্রধান ধর্ম ইসলাম, ইরাকীদের প্রায় ৯৭% দ্বারা ইসলাম অনুসৃত হয়। অন্যান্য ৩% খ্রিস্টান এবং অন্যান্য ধর্মের নিম্নলিখিত ব্যক্তিদের সমন্বয়ে গঠিত। সমস্ত ইরাক জুড়ে অনেক শহরে উভয় শিয়া ও সুন্নি মুসলমানদের নাজাফ, কারবালা, বাগদাদ ও সামারায় সহ ঐতিহাসিক প্রাধান্য এলাকা রয়েছে।
ইরাকের দুটি স্বতন্ত্র ঐতিহ্যে ৯৭% মুসলমানরা ইসলাম অনুসরণ করেন, যাদের মধ্যে ৬৫% শিয়া (আরব, ফেয়লি কুর্দ, তুর্কমেনী) এবং ৩২% সুন্নি (আরব ও কুর্দি) রয়েছে। ২০১১ সালের একটি পিউ রিসার্চ সেন্টারের জরিপে দেখা যায়, ইরাকের মুসলমানদের ৫১% শিয়া, ৪২% সুন্নি, এবং বাকি ৫% "শুধু একজন মুসলিম" হিসেবে নিজেদের বর্ণনা দেয় এমন। আরবি ভাষী শিয়া Iraqiyyuns হিসাবে পরিচিত এবং আরবি ভাষী সুন্নি Jaziran আরবদের নামে পরিচিত। ইসলামের ছোট অংশগুলো ইরাকে বিদ্যমান, যেমন শিয়ার একটি ছোট অংশ শায়খধর্ম (الشيخية) সম্প্রদায় বসরা ও কারবালায় কেন্দ্রীভূত।
ইরাক বহু ধর্মীয় উভয় শিয়া ও সুন্নি মুসলমানদের জন্য একটি গুরুত্বপূর্ণ শহর। বাগদাদে শতাব্দী ধরে ইসলামী শিক্ষা ও বৃত্তির একটি চক্রকেন্দ্র ছিল এবং আব্বাসীয় খিলাফতের রাজধানী হিসেবে দায়িত্ব পালন করে। ১০ অক্টোবর ৬৮০ খ্রিস্টাব্দে কারবালার যুদ্ধের ফলে আধুনিক শহরের প্রতিদ্বন্দিতাপূর্ণ স্থান কারবালায় শিয়া ইসলামের সারগর্ভ প্রাধান্য পেয়েছে। একইভাবে, ইরাকের নাজাফ শহরে আলী ইবনে আবু তালিবের (এছাড়াও "আলী" নামে পরিচিত) সমাধি স্থান হিসাবে খ্যাত, যাকে শিয়ার ধার্মিক খলিফা এবং ইসলামের প্রথম ইমাম বলা হয়। শহরটি এখন শিয়া ইসলামী বিশ্বের সর্বত্র থেকে হজ্বের একটি মহান কেন্দ্র এবং এটা অনুমান করা হয় যে শুধুমাত্র মক্কা ও মদিনা আরো মুসলিম তীর্থযাত্রীদের গ্রহণ করে। ইরাকের কুফা শহরে ফিকহশাস্ত্রের একজন প্রখ্যাত বিশেষজ্ঞ এবং গুরুত্বপূর্ণ ইসলামী ব্যক্তিত্ব আবু হানীফার বাড়ি ছিল, যার চিন্তার পাঠশালা সারা বিশ্ব জুড়ে সুন্নি মুসলমানদের একটি বৃহদাকার সংখ্যা দ্বারা অনুসরণ করা হয়। অনুরূপভাবে, সামারা শহর হল আল-আসকারী মসজিদের আবাস স্থল, যথাক্রমে দশম ও একাদশ শিয়া ইমাম আলী আল-হাদী ও হাসান আল আসকারী এর সমাধি স্থল, সেইসাথে মুহাম্মদ আল-মাহদী মাজারে তাঁরা "লুকানো ইমাম" নামে এবং জাফর ("Ja'farī") মাযহাবের শিয়া দ্বাদশ এবং চূড়ান্ত ইমাম হিসেবে পরিচিত। এই স্থানটি জাফর শিয়া মুসলমানদের জন্য একটি গুরুত্বপূর্ণ তীর্থকেন্দ্র তৈরি হয়েছে। উপরন্তু, নবী মুহাম্মাদের কিছু নারী আত্মীয়দের ইরাকের সামারা শহরে দাফন করা হয়, শহরটি শিয়া মুসলমানদের জন্য ভক্তি ও সুন্নি মুসলমানদের জন্য শ্রদ্ধাজ্ঞাপনের সবচেয়ে গুরুত্বপূর্ণ একটি স্থানে পরিণত হয়।
খ্রিস্টধর্মের দূত টমাস, আদ্দাই (থদ্দেয়) এবং তার শিষ্যগণ আগগাগি এবং মারি দ্বারা প্রথম শতাব্দীতে ইরাকে সর্বপ্রথম খ্রিস্টধর্ম আনা হয়েছিল।
উভকামী আত্মাভিমান পতাকা

১৯৯৮ সালে মাইকেল পেজ বৃহত্তর এলজিবিটি সমাজের পুরুষ-সমকামী আত্মাভিমান পতাকার অনুরূপ উভকামী সমাজের নিজস্ব প্রতীক হিসেবে উভকামী আত্মাভিমান পতাকার নকশা প্রস্তুত করেন। তার উদ্দেশ্য ছিল সামগ্রিক ক্ষেত্রে সমাজের মধ্যে এবং এলজিবিটি সমাজের মধ্যে উভকামীদের দৃশ্যমানতা বৃদ্ধি করা।
১৯৯৮ সালের ৫ ডিসেম্বর বাইক্যাফের প্রথম বার্ষিকীর পার্টিতে প্রথম উভকামী আত্মাভিমান পতাকাটি প্রকাশ করা হয়। এই পতাকার নকশা প্রস্তুতের ক্ষেত্রে পেজ বাইনেট ইউএসএ-তে তার কাজের দ্বারা অনুপ্রাণিত হয়েছিলেন।
উভকামী আত্মাভিমান পতাকার রংগুলি পেজ গ্রহণ করেছিলেন পূর্বপ্রচলিত উভকামী প্রতীক থেকে। তিনি সেটিকে তার নিজস্ব নকশায় একটি বিশেষ রূপ দেন। তিনি বলেছেন,
‘বাইঅ্যাঙ্গেলস্‌’ বা ঊভকামী ত্রিভূজ হল উভকামী সমাজের অপরাপর প্রতীকসমূহ। এই প্রতীকের উৎস অজ্ঞাত। তবে বিভিন্ন তত্ত্ব অনুসারে এই ত্রিভূজগুলির রংগুলি সম্ভবত বিষমকামিতা, সমকামিতা ও উভকামিতার প্রতীক। এগুলি পুরুষ, নারী অথবা পুরুষ ও নারী উভয়ের প্রতি আকর্ষণের প্রতীকও হতে পারে। উভকামিতার আরেকটি চিহ্ন হল অর্ধচন্দ্রের প্রতীক। এটির উৎস নাৎসি আন্দোলনের সময় সমকামীদের চিহ্নিতকরণের জন্য নির্দিষ্ট গোলাপি ত্রিভূজ।
পেজ উভকামী আত্মাভিমান পতাকার গোলাপি, বেগনি-নীল ও নীল রঙের (অনুপাত ২:১:২) অর্থ বর্ণনা করতে গিয়ে বলেছেন:
পেজ গভীরতর অর্থে পতাকাটির অর্থ বর্ণনা করতে গিয়ে বলেছেন:
পতাকাটির প্রত্যেকটি রঙের অনুপাত নির্দিষ্ট নয়। তবে ২:৩ ও ৩:৫ অনুপাতটি প্রায়শই ব্যবহৃত হয়ে থাকে। অন্যান্য অনেক পতাকাতেই এই অনুপাতটি লক্ষিত হয়।
উপর থেকে নিচ পর্যন্ত ডোরা-কাটা রং ও তার প্রস্থগুলি হল গোলাপি (৪০%), বেগনি-নীল (২০%) ও নীল (৪০%)। নকশা-প্রস্তুতকারক সঠিক যে রংগুলি ব্যবহার করেছিলেন সেগুলি হল: পিএমএস যথাক্রমে ২২৬, ২৫৮ ও ২৮৬। ওগুলির এইচটিএমএল মান যথাক্রমে প্রায় #ডি৬০২৭০, #৯বি৪এফ৯৬ ও #০০৩৮এ৮। এগুলিএ আরজিবি মান যথাক্রমে প্রায় (২১৪,২,১১২), (১৫৫,৭৯,১৫০) ও (০,৫৬,১৬৮)।
এই পতাকাটি পেটেন্টেড, ট্রেডমার্কেটেড বা সার্ভিস মার্কেটেড নয়।
আনক্যানি স্টোরিস (ম্যাগাজিন)

আনক্যানি স্টোরিস ছিল একটি পাল্প ম্যাগাজিন, এপ্রিল ১৯৪১ সালে যার একটি মাত্র সংখ্যা প্রকাশিত হয়েছিল। এর প্রকাশক ছিলেন আব্রাহাম এবং মারটিন গুডম্যান, যারা "উইয়ারড ম্যানেস" পাল্প পত্রিকার জন্য বেশি পরিচিত ছিলেন; যাতে কাহিনীর ভেতর অতিরিক্ত পরিমাণে যৌনতা অন্তর্ভুক্ত থাকত, যা সে যুগের বিজ্ঞান কল্পকাহিনীর মধ্যে  প্রচলিত ছিল। দ্য গুডম্যান ১৯৩৮ থেকে ১৯৪১ সাল পর্যন্ত "মারভেল সাইন্স স্টোরিস "প্রকাশ করেছিল, এবং "মারভেল সাইন্স স্টোরিস" এর প্রকাশনা বন্ধ হবার পরপরই "আনক্যানি স্টোরিস" আবির্ভূত হয়, সম্ভবত "মারভেল সাইন্স স্টোরিস" এর অব্যবহৃত উপাদান গুলো ব্যবহার করার জন্যেই। কাহিনীগুলোর মান ছিল খুবই খারাপ; মূল গল্প, রে ক্যুমিংসের "কামিং অব দ্য জায়ান্ট জারমস", "তার সবচেয়ে ভয়াবহ গল্প " হিসাবে বর্ণনা করা হয়েছে।
যদিও ১৯২০ সালের আগে থেকেই কল্প বিজ্ঞানের কাহিনী প্রকাশিত হত, ১৯২৬ সালে হুগো গেরন্সব্যাক এর পাল্প পত্রিকা "আম্যাজিং স্টোরিস" বাজারে আবির্ভূত হবার পূর্বে এটা কোন আলাদা ধারা হিসেবে বাজারজাত হয়নি, ১৯৩১ সালের পর "মিরাকল সাইন্স এন্ড ফ্যান্টাসি স্টোরিস" প্রকাশিত হবার পর ১৯৩৮ সাল পর্যন্ত আর নতুন কোন কল্প বিজ্ঞান পত্রিকা প্রকাশিত হয়নি, যখন আব্রাহাম এবং মারটিন গুডম্যান, দুই ভাই একাধিক ছাপা সক্ষম প্রকাশনা কোম্পানির মালিক হলেন, তারা "মারভেল সাইন্স স্টোরিস" প্রকাশ করলেন। গুডম্যানদের পত্রিকাগূলো "উইয়ারড ম্যানেস" পাল্প এর অন্তর্ভুক্ত ছিল —এমন একটি ধারা যা যৌন ও ধর্ষকামের অন্তর্ভুক্ত, গল্পের কাহিনীতে মহিলাদের বিপদের মধ্যে ফেলা হত, সাধারণত হুমকির কারণ অতিপ্রাকৃত হলেও কিন্তু শেষ পর্যন্ত এটি কোন মনুষ্য খলনায়কের কাজ হিসেবে প্রতীয়মান হত। গুডম্যানদের পত্রিকার পোর্টফলিওর এই "যৌন ও ধর্ষকাম" এর প্রভাব তাদের প্রকাশিত "মারভেল সাইন্স স্টোরিস" এ প্রতিফলিত হয়: এটি সরাসরি "উইয়ারড ম্যানেস" পাল্প ধারার ছিল না, কিন্তু লেখকদের গল্পে অধিক পরিমাণে সেক্স রাখতে বলা হত যা সে যুগের বিজ্ঞান কল্প কাহিনীর মধ্যে প্রচলিত ছিল। 
"মারভেল সাইন্স স্টোরিস"  এপ্রিল ১৯৪১ সংখ্যায় শেষ প্রকাশিত হয়, এবং গুডম্যান "আনক্যানি স্টোরিস" এর একমাত্র সংখ্যাটি এই মাসেই প্রকাশ করেন। "মারভেল সাইন্স স্টোরিস" এর মতই, সম্পাদক ছিলেন রবার্ট ও. এরিসম্যান। কাহিনীগুলোর মান ছিল খুবই খারাপ—কল্পবিজ্ঞান গবেষক মাইক অ্যাশলের মতে, রে ক্যুমিংসের মূল গল্প "কামিং অব দ্য জায়ান্ট জারমস" ছিল "তার সবচেয়ে ভয়াবহ গল্প "। অ্যাশলে ধারণা করেন যে পত্রিকাটি প্রকাশের একমাত্র কারণ হচ্ছে "মারভেল সাইন্স স্টোরিস" এর অব্যবহৃত উপাদান গুলোকে ব্যবহার করা  সম্ভবত সেই কারণেই গুডম্যানরা তখন ক্রমশ বিকাশমান কমিক-বুক মার্কেটের দিকে আলোকপাত শুরু করেন। 
রে ক্যুমিংস ছাড়াও, অন্যান্য লেখকেরা হচ্ছেন ডেভিড এইচ কেলার, এফ.এ. কুমের, আর. ডিউইট মিলার, এবং ডেনিস পিলমার। গল্পের শিরোনাম গুলো জোরালোভাবে অন্যান্য গুডম্যান প্রকাশনার মত সেক্স ওরিয়েন্টেড ছিল না, যেমন শিরোনাম ছিল "ব্লাড- ব্রাইডস অব দ্য লুস্টিং করপ্সেস (লোলুপ মৃতের রক্তাক্ত বধু)", এরিসম্যান শিরোনামে কিছু মশলা যুক্ত করতেন: যেমন, কেলার এর গল্প  "দ্য চেস্টনাট মের (বাদামী ঘোড়া)" কে পরিবর্তন করে তিনি করেন "স্পিড উইল বি মাই ব্রাইড (গতিই হবে আমার বধু)"।
"আনক্যানি স্টোরিস" ছিল পাল্প ফরম্যাটের, ১১২ পৃষ্ঠার এবং মূল্য ছিল ১৫ সেন্ট; একমাত্র ইস্যুটির ক্রম ছিল ভলিউম ১, সংখ্যা ১। প্রকাশক ছিল নিউ ইয়র্কের ম্যানভিস পাবলিকেশন্স; সম্পাদক ছিলেন রবার্ট ও. এরিসম্যান।
অন্টারিও মহাসড়ক ৭৩

কিংস হাইওয়ে ৭৩, (সাধারণত হাইওয়ে ৭৩-কে বুঝায়) ছিল অন্টারিওর কানাডিয়ান প্রদেশে একটি প্রাদেশিক রক্ষণাবেক্ষণকৃত হাইওয়ে। রাস্তাটি মালাহাইড, অন্টারিও থেকে শুরু হয়ে এলমার মাধ্যমে উত্তর দিকে চলে যায় এবং ডোচেস্টারের পূর্ব দিকে শেষ হওয়ার পূর্বেই হাইওয়ে ৪০১ সম্মুখীন হয়। রাস্তাটি ১৯৩৭ সালে মধ্য দিকে প্রতিষ্ঠিত করা হয়। ১৯৯৭ সালে এলগিন কাউন্টি এবং ১৯৯৮ সালে মিডলসেক্স কাউন্টিতে স্থানান্তরিত হবার আগে প্রায় ছয় দশক ধরে রাস্তাটি অপরিবর্তিত ছিল। আজ রাস্তাটি এলগিন কাউন্টি রোড ৭৩ এবং মিডলসেক্স কাউন্টি রোড ৭৩ নামে পরিচিত।
হাইওয়ে ৭৩ পোর্ট ব্রুসের কলিন স্ট্রিটের লেক এরি উপকূলের কাছাকাছি থেকে শুরু হয়। সেখান থেকে এটি ক্যাটফিস ক্রিক পাড় করে এবং পূর্ব দিকে মালাহাইডে মোড় নিয়ে উত্তর দিকে চলে যায়। রাস্তাটি এলগিন কাউন্টি মাধ্যমে উত্তর দিকে চলে যায়, সেখানে ক্যান্ডিভিল এবং ডানবয়েন শহর হয়ে এলমার শহরের দিকে রাস্তাটি অগ্রসর হয়ে হাইওয়ে ৩-কে বিভক্ত করে। সেখান থেকে এটি উত্তর দিকে মিডলসেক্স কাউন্টি অতিক্রম করার আগে লিটল এলমার এবং লায়ন্স মধ্য দিয়ে অগ্রসর হতে থাকে।
মিডলসেক্স কাউন্টি মধ্যে, হাইওয়েটি হারিয়েটসভিল এবং মসলি শহর হয়ে কানাডিয়ান প্যাসিফিক রেল লাইন পাড় করে সাথে সাথে দক্ষিণ দিকে চলে যায়। এটি পরে দক্ষিণপশ্চিম হাইওয়ে ৪০১ (প্রস্থান ২০৩) ডোচেস্টারের সাথে অদলবদল হয়ে মিডলসেক্স কাউন্টি রোড ২৯ সাথে একটি সংযোগস্থলে এসে শেষ হয়।
২৫শে আগস্ট, ১৯৩৭ সালে পোর্ট ব্রুস থেকে ডোচেস্টার রোড মহাসড়ক বিভাগের অধিকৃত ছিল। প্রাথমিকভাবে শুধুমাত্র এলমার মধ্যেকার রাস্তাটির অংশ বাঁধানো ছিল। যাইহোক, ১৯৪২ সালে হাইওয়েটি উত্তর থেকে স্প্রিংফিল্ড (এখন রন মেকনিল লাইন) পর্যন্ত বাঁধানো হয়েছে। ১৯৪৯ এবং ১৯৫২ সালের মধ্যে পোর্ট ব্রুস থেকে দক্ষিণ এলমার বিভাগ পর্যন্ত বাঁধানো হয়েছিল। বাকি অংশ ১৯৫৩ সালে বাঁধানো হয়েছিল।
হাইওয়ের রাস্তাটি প্রায় ষাট বছর ধরে অপরিবর্তিত। যাইহোক, ১৯৯৭ সালের দিকে এটি সম্পূর্ণভাবে বন্ধ হয়ে যায় এবং ১৯৯৮ সালে রাস্তাটি হাইওয়ে স্থানান্তরিত হয়। ১লা এপ্রিল, ১৯৯৭ সালে এলমার দক্ষিণ হাইওয়ে এলগিন কাউন্টির এখতিয়ারে স্থানান্তরিত করা হয়, এবং হাইওয়ে ৪০১ এর উত্তর হাইওয়ে বদলে মিডলসেক্স কাউন্টি স্থানান্তর করা হয়। আট মাস পরে, ১লা জানুয়ারি, ১৯৯৮ সালে হাইওয়ে বাকি অংশ দুই জেলায় স্থানান্তরিত করা হয়।
অরুণ জেটলি ক্রিকেট স্টেডিয়াম

অরুণ জেটলি ক্রিকেট স্টেডিয়াম (, , ) (পূর্বনাম ফিরোজ শাহ কোটলা স্টেডিয়াম) ভারতের দিল্লির বাহাদুর শাহ জাফর মার্গে অবস্থিত একটি ক্রিকেট স্টেডিয়াম। ১৮৮৩ সালে এটি প্রতিষ্ঠিত হয়। দিল্লি ডিস্ট্রিক্ট ক্রিকেট অ্যাসোসিয়েশন (ডিডিসিএ) কর্তৃক এ মাঠ নিয়ন্ত্রিত ও পরিচালিত হচ্ছে। কলকাতার ইডেন গার্ডেন্সের পর এ মাঠটি ভারতের দ্বিতীয় প্রাচীনতম আন্তর্জাতিক ক্রিকেট স্টেডিয়ামের মর্যাদা পায়। ২০১৫ সাল পর্যন্ত ভারত ক্রিকেট দল টেস্টে ২৮ বছর ও একদিনের আন্তর্জাতিকে ১০ বছরেরও অধিক সময় ধরে অপরাজিত অবস্থায় রয়েছে। ২০০৮ সাল থেকে ইন্ডিয়ান প্রিমিয়ার লিগের অন্যতম দল দিল্লি ক্যাপিটালস মাঠটিকে নিজেদের প্রশিক্ষণের কাজে ব্যবহার করে আসছে।
২৭ ডিসেম্বর, ২০০৯ তারিখে ভারত ও শ্রীলঙ্কার মধ্যকার একদিনের আন্তর্জাতিক পীচের নাজুক অবস্থার কারণে খেলা অনুপযোগী হয়ে পড়ে। ম্যাচ রেফারির প্রতিবেদনের উপর ভিত্তি করে আইসিসি কর্তৃপক্ষ ১২ মাসের জন্য মাঠে খেলার উপর নিষেধাজ্ঞা প্রদান করে। পরবর্তীতে ২০১১ সালের ক্রিকেট বিশ্বকাপ উপলক্ষে এ মাঠে খেলা অনুষ্ঠিত হয়।
২০১৭ সালে ভারত শ্রীলঙ্কা টেস্ট ম্যাচে বায়ু দূষণের কারণে একাধিক খেলোয়াড় অসুস্থ হয়ে পরে। পরিবেশ দূষণের কারণে দিল্লিতে আপাতত আন্তর্জাতিক ক্রিকেট ম্যাচ বন্ধ রাখার সিদ্ধান্ত নিতে যাচ্ছে ভারতীয় ক্রিকেট বোর্ড।
অদ্যাবধি ভারত ক্রিকেট দল ১০ টেস্টে জয় পায়।
গরররররররররর!!

গরররররররররর!! রয় লিকতেনস্তাইন কর্তৃক তেল এবং ম্যাগনা দ্বারা অঙ্কিত ১৯৬৫ সালের একটি ক্যানভাস চিত্রকর্ম। আকারের এই চিত্র অঙ্কনটি লিকতেনস্তাইন শলোমন আর. গগেনহেম জাদুঘরে উইল করেন। এটি একটি রাগান্বিত কুকুরের রাগ প্রকাশের মুখচ্ছবির অনোমেটোপোইক অভিব্যক্তি "গরররররররররর!!" শিল্পকর্মটি "আওয়ার ফাইটিং ফোর্সেস" থেকে প্রেরণা নিয়ে আঁকা হয়েছে। এছাড়াও এই চিত্রকর্মটি লিকতেনস্তাইনের আঁকা অন্যান্য সামরিক কুকুরের চিত্রকর্মের প্রেরণার উৎস হিসেবে অভিহিত হয়ে থাকে।
লিকতেনস্তাইন ফাউন্ডেশন মন্তব্য করেছে যে, চিত্রকর্মটির অনুপ্রেরণা নেয়া হয় "আওয়ার ফাইটিং ফোর্সেস" #৬৬ (ফেব্রুয়ারি ১৯৬২) নামক চিত্রকর্ম থেকে। যেটি ন্যাশনাল পিরিয়ডিক্যাল পাবলিকেশন্স (বর্তমানে ডিসি) কর্তৃক প্রকাশিত হয়েছিল। ঐ ছবির ডান পাশে নিচের কোনায় একটি কুকুরের মাথার একাংশ দৃশ্যমান এবং বক্তৃতা বেলুনে লেখা রয়েছে "গররররর!" চিত্র অঙ্কন ছাড়াও, লিকতেনস্টেইন একটি ছোট কাগজে পরীক্ষামূলক গ্রাফাইটের একটি অঙ্কন করেছিলেন।
চিত্র অঙ্কনটি ১৯৯২ সালে করা প্রতিশ্রুতির ভিত্তিতে, ১৯৯৭ সালে লিকতেনস্তাইনের মৃত্যুর পর গগেনহেম জাদুঘরে উইল করা হয়। ১৯৯৩ সালে জাদুঘর কর্তৃপক্ষ "রয় লিকতেনস্তাইন: অ্যা রিট্রোস্পেক্টিভ" প্রদর্শনীর জন্য প্রচারমূলক পোষ্টার হিসেবে "গরররররররর!!" চিত্র অঙ্কন ব্যবহার করেছিল, যেটি অক্টোবর ৭, ১৯৯৩ –জানুয়ারি ১৬, ১৯৯৪ পর্যন্ত প্রদর্শিত হয়েছিল। এছাড়াও চিত্রকর্মটি অন্যান্য উল্লেখযোগ্য স্থানে প্রদর্শনী করা হয় যার মধ্যে রয়েছে, নিউ ইয়র্কের গগেনহেম জাদুঘর। গগেনহেম জাদুঘরে চিত্রটি অক্টোবর ১৬, ১৯৯৮ –জানুয়ারি ২৪, ১৯৯৯ সাল পর্যন্ত "রঁদেভু: মাস্টারপিসেস ফ্রম দ্যা সেন্টার জর্জেস পমপিডো অ্যান্ড দ্য গগেনহেম মিউজিয়ামস" নামক প্রদর্শনীর অংশ হিসেবে প্রদর্শিত হয়। পাশাপাশি "আর্ট ইন আমেরিকা: থ্রি হানড্র্রেড ইয়ার্স অব ইনোভেশন" নামক একটি ভ্রাম্যমাণ প্রদর্শনীতেও এটি দেখানো হয়। প্রদর্শনীর সময় যা ২০০৭ এবং ২০০৮ সালের মধ্যে চীনের বিভিন্ন জাদুঘরে প্রদর্শীত হয়েছিল।
চিত্রকর্মটি ১৯৯৩ সাল প্রকাশিত আর্ট নিউজের নভেম্বর সংখ্যার প্রচ্ছদে প্রকাশিত হয়েছিল।
যদিও "গরররররররররর!!" লিকতেনস্তাইনে একটি আদর্শ উৎস তবুও গগেনহেমের ঊর্ধ্বতন তত্ত্বাবধায়ক সুসান ডেভিডসন মতে এটি একটি "নিম্ন শ্রেণীর কমিক স্ট্রিপ"। কিন্তু এটি লিকতেনস্তাইনেের মোহিনীশক্তির প্রতিনিধিত্ব করে কারণ এতে ব্যবহৃত হয়েছে "আণবিক ভাষার বেন-ডে ডটস পদ্ধতি, কালো রূপরেখার ব্যবহার এবং কম বাজেটের বাণিজ্যিক চিত্রকর্মে যে প্রাথমিক তিনটি মৌলিক রং ব্যবহার করা হয় তার ব্যবহারও এই চিত্রকর্মে আছে।"
গগেনহেমের জেনিফার ব্লেসিংয়ের মতে, ""গরররররররররর!!" চিত্র অঙ্কনটি কৌতুকপূর্ণ এবং এতে ললিতকলার রসবোধের উপাদান রয়েছে, যা একই সাথে কুকুরের ধ্বন্যাত্মক শিরোনাম এবং মারমুখো অভিব্যক্তি মাধ্যমে স্পষ্টভাবে প্রতীয়মান হয়।"
১৯৬২ সালে, লিকতেনস্তাইন "আরররররফফ!" নামে তেল ও গ্রাফাইট পেন্সিল দিয়ে কুকুরের চিত্রসম্বলিত একটি ক্যানভাস চিত্র অঙ্কন করেন যেটি "আওয়ার ফাইটিং ফোর্সেস" থেকে উদ্ভূত "গরররররররররর!!" ধারাবাহিকের পরবর্তী চিত্রকর্ম। এই চিত্রকর্মে "পোচ" নামের একটি কুকুরকে চিত্রিত করা হয় যেখানে তার মাথার উপরে লেখা রয়েছে "স্নিফ--স্নিফ--স্নিফ--স্নিফ--আরররররফফ!" এই চিত্রকর্মটির অনুপ্রেরণা "আওয়ার ফাইটিং ফোর্সেস" #৬৯ সংখ্যা (১৯৬২ জুলাই) থেকে এসেছে। "আরররররফফ!" চিত্রকর্মটি ১৯৯৬ সালে ক্রিস্টিতে একজন অপ্রকাশিত ক্রেতা $৪২০,৫০০ ডলারে কিনে নেন।
কেপলার-৫

কেপলার-৫ সিগনাস তারামণ্ডলে অবস্থিত একটি তারা, এটি কেপলার মিশনের একটি ক্ষেত্র, যা পৃথিবী থেকে দৃশ্যমান নক্ষত্রগুলোর চারপাশে আবর্তনরত পৃথিবী সাদৃশ গ্রহ খোঁজার উদ্দেশ্যে নাসা কর্তৃক পরিচালিত একটি অভিযান। কেপলার-৫-এর প্রায় কাছাকাছি কক্ষপথে কেপলার-৫বি নামে বৃহস্পতির মত একটি গ্রহ শনাক্ত করা হয়েছে। কেপলার-৫-এর গ্রহটি ছিল কেপলার মহাকাশযানের আবিষ্কৃত প্রথম পাঁচটি গ্রহের একটি। এই আবিষ্কার বিভিন্ন পর্যবেক্ষণাগার দ্বারা যাচাই করার পর ২০১০ সালের জানুয়ারি ৪ তারিখে আমেরিকান অ্যাস্ট্রোনমিক্যাল সোসাইটির ২১৫তম সভায় ঘোষণা করা হয়। কেপলার-৫ সূর্যের চেয়ে বৃহৎ এবং আধিক ভরযুক্ত, কিন্তু অনুরূপ ধাতু নির্মিত যা গ্রহের গঠনের একটি অন্যতম প্রধান উপাদান।
কেপলার-৫-এর এরূপ নামকরণ করার কারণ হল এটি গ্রহ সংবলিত পঞ্চম তারকা, যেটি কেপলার মিশনের সময় আবিষ্কৃত হয়, যা পৃথিবী থেকে দৃশ্যমান নক্ষত্রগুলোর চারপাশে আবর্তনরত পৃথিবী সাদৃশ গ্রহ খোঁজার উদ্দেশ্যে নাসা কর্তৃক পরিচালিত অভিযানের একটি অংশ। তারাটির গ্রহ কেপলার-৫বি কেপলার মহাকাশযানের আবিষ্কৃত প্রথম পাঁচটি গ্রহের মধ্যে দ্বিতীয় গ্রহ; কেপলারের পাওয়া প্রথম তিনটি গ্রহ তত্ত্বানুসন্ধানে ছিল, যা ইতোমধ্যে আবিষ্কৃত হয়েছে। কেপলার-৫বি ২০১০ সালের জানুয়ারি ৪ তারিখে ওয়াশিংটন ডিসিতে আমেরিকান অ্যাস্ট্রোনমিক্যাল সোসাইটির ২১৫তম সভায় কেপলার-৪, কেপলার-৬, কেপলার-৭, ও কেপলার-৮-এর গ্রহসমূহ সহ জনসম্মুখে প্রকাশ করা হয়।
কেপলারের আবিষ্কৃত গ্রহ কেপলার-৫বি-এর তত্ত্বানুসন্ধানে জন্য মাওনা কিয়া, হাওয়াই এর ডব্লিও. এম. কেক মানমন্দির; পশ্চিম টেক্সাসের ম্যাকডোনাল্ড মানমন্দির; ক্যালিফোর্নিয়ার পালোমার এবং লিক মানমন্দির; আরিজোনার এমএমটি, ডব্লিও,আই,ওয়াই,এন, এবং উইপল মানমন্দির; এবং ক্যানারি দ্বীপপুঞ্জ রক ডি লস মোচাসস মানমন্দিরের বিজ্ঞানীরা পুনরায় পরীক্ষা-নিরীক্ষা করেন।
কেপলার-৫ সূর্যের মত একটি তারা যা ১.৩৭৪ ( ± ০.০৫৬) সূর্যের ভর (Msun) এবং ১.৭৯৩ ( ± ০.০৫৩) সূর্যের ব্যসার্ধ (Rsun) , এবং সূর্যের ভরের ১৩৭% সূর্যের ব্যসার্ধের ১৭৯%। তারাটির ধাতবত্ব [Fe/H] ০.০৪ (± ০.০৬), যা সূর্যের চেয়ে বেশি ধাতু সমৃদ্ধ, যা যেসব তারার কক্ষপথে গ্রহ আছে তাদের মতই। কেপলার-৫-এর কার্যকর তাপমাত্রা ৬২৯৭ (±৬০) কেলভিন, যা সূর্যের তাপমাত্রা ৫৭৭৮ কেলভিনের চেয়ে অধিক। কেপলার-৫-এর আপাত বিশালতা ১৩.৪, এবং তা খালি চোখে দেখা যায় না।
উচ্চ-রেজোলিউশন ইমেজিং থেকে নির্ধারিত কেপলার তারার সহচরদের একটি সাম্প্রতিক ক্যাটালগ ০.৯ এবং ৩.৫ আর্ক সেকেন্ডের দূরত্বে কেপলার-৫-এর দুই সঙ্গীকে দেখায়। এই নক্ষত্রগুলি শারীরিকভাবে কেপলার-৫-এর সাথে আবদ্ধ কিনা বা অসম্পর্কিত নক্ষত্রের নিছক সুযোগ সারিবদ্ধতা অজানা তবে সাম্প্রতিক গবেষণায় দেখা গেছে যে কেপলার নক্ষত্রের ১ আর্ক সেকেন্ডের মধ্যে ৬০ থেকে ৮০% সঙ্গী সত্য বাইনারি।
কেপলার-৫বি-এর ভর ও ব্যাসার্ধ যথাক্রমে ২.১১৪ এম.জে. (জুপিটার ভর) এবং ১.৪৩১ আর.জে (জুপিটার ব্যাসার্ধ)। এর ভর বৃহস্পতি গ্রহের ভরের দ্বিগুনের অধিক এবং বৃহস্পতির ব্যাসার্ধের দেড় গুণের সামান্য কম। কেপলার-৫বি গ্রহটি তার নক্ষত্রের কক্ষপথে ০.০৫০৬৪ এইউ দূরত্বে অবস্থিত এবং ৩.৫৪৮৫ দিন পর-পর আবর্তন করে। সেহেতু এটি একটি উষ্ণ বৃহস্পতি, বা একটি দৈত্যাকার গ্যাসপিন্ড যা তার মাতৃ তারার কাছাকাছি কক্ষপথে আবর্তন করে। এই বুধ গ্রহের সাথে তুলনায়, বুধ গ্রহ সূর্য ০.৩৮৭১ এইউ দূরত্বে থেকে ৮৭.৯৭ দিন পর-পর আবর্তন করে। এর উৎকেন্দ্রিকতা ০ ধরা হয়, যা একটি বৃত্তাকার কক্ষপথের উৎকেন্দ্রিকতার সমান।
এসএমএস মিটিওর (১৮৯০)

এসএমএস মিটিওর ছিল জার্মান রাজকীয় নৌবাহিনির একটি এভিসো জাহাজ, যা ছিল মিটিওর শ্রেণীর প্রথম জাহাজ। এটি এসএমএস কমেটের ভগিনী জাহাজ ছিল। এটি জার্মানিওয়াফট শিপইয়ার্ডে তৈরি করা হয়েছিল।
মিটিওর-এর সামগ্রিক দৈর্ঘ্য ছিল ৭৯.৮৬ মিটার (২৬২.০ ফুট), বীম ছিল ৯.৫৬ মিটার (৩১.৪ ফুট) এবং এর ড্রাফট সম্মুখ ছিল সর্বোচ্চ ৩.৬৮ মিটার (১২.১ ফুট)। মালামাল বহনকালে এর ওজন ছিল ১,০৭৮ মেট্রিক টন (১,০৬১ লং টন; ১,১৮৮ শর্ট টন)। তার পরিচালনা ব্যবস্থায় দুটি উলম্বিক থ্রি সিলিন্ডার ট্রিপল এক্সপানশন ইঞ্জিন নিয়ে গঠিত। ইঞ্জিনের জন্য বাষ্প চারটি কয়লা ভিত্তিক লোকোমোটিভ বয়লার দ্বারা সরবরাহ করা হয়েছিল। জাহাজের পরিচালনা ব্যবস্থা তাকে সর্বোচ্চ ২০ নট (৩৭ কিমি/ঘ; ২৩ মা/ঘ) গতি প্রদান করতে সক্ষম ছিল এবং এর রেঞ্জ ছিল প্রায় ৯৬০ নটিক্যাল মাইল (১,৭৮০ কিমি; ১,১০০ মা) এর মধ্যে ৯ নট (১৭ কিমি/ঘ; ১০ মাপাঘ)। মিটিওরের ৭ জন অফিসার ও ১০৮ জন তালিকাভুক্ত ক্রু ছিল।
এটি সজ্জিত ছিল চারটি ৮.৮ সেমি এসকে এল/৩০ বন্দুক দিয়ে, যার দুটি পাশাপাশি সামনের দিকে এবং দুটি পাশাপাশি জাহাজের পিছনের দিকে পিভটের উপরে সাজানো ছিল। বন্দুকসমূহ একসাথে ৪৬২ থেকে ৬৮০ রাউন্ড গোলাবারুদ নিক্ষেপ করতে পারত। এছাড়াও মিটিওরে তিনটি ৩৫ সেমি (১৪ ইঞ্চি) টর্পেডো টিউব ছিল, যার একটি বো-এ নিমজ্জিত ছিল এবং অপর দুইটি ডেকের উপরে ব্রোডসাইডে সাজানো ছিল। এর ১৫ মিমি (০.৫৯ ইঞ্চি) পুরু ডেক সুরক্ষিত ছিল, সেই সাথে ৩০ মিমি (১.২ ইঞ্চি) কনিংটাওয়ারের ইস্পাতের বর্ম প্লাটিং।
মিটিওর ১৯৮৮ সালে কিলের জার্মানিওয়াফট শিপইয়ার্ডে তৈরি করা হয়েছিল এবং ১৮৯০ সালে ২০ জানুয়ারি চালু করা হয়েছিল। ১৮৯১ সালে ১৯ মে ফিটিং-আউট কাজ শেষ হওয়ার পর, মিটিওর জার্মান ফ্লিটে কমিশন লাভ করেছিল। মিটিওর জার্মান ফ্লিটে সংক্ষিপ্তভাবে ব্যবহৃত হয়, যার কারণ ছিল বৃহৎ অংশের দরিদ্র পরিচালনা ব্যবস্থা ও উচ্চ গতিতে অত্যধিক কম্পন সৃষ্টি। ১৮৯৩ সালে এটিকে ডিসপাস ভ্যাসেল হিসাবে আই বিভাগে স্থান্তারিত করা হয়েছিল, যেখানে সাসেন-ক্লাস আয়রোণক্লাডের চারটি জাহাজের সাথে ক্ষান্ত হয়েছিল।
১৮৯৫ সালে মিটিওরকে ফ্রন্ট লাইন সার্ভিস থেকে তুলে নেওয়া হয়েছিল এবং মৎস রক্ষণাবেক্ষণ কাজে ব্যবহার করা হয়েছিল। এ কাজেও এক বছর লাগানোর পর তাকে পরিসেবার বাইরে স্থাপন করা হয়েছিল। ১৮৯৯ সালে তার ভগিনী জাহাস কমেটের সাথে হালকা ক্রুইজার হিসাবে ভাগ করা হয়েছিল এবং দুটি একই সাথে নৌবাহিনীর রেজিস্টার থেকে তাড়িত হয়। প্রথম বিশ্বযুদ্ধে এটি তার কর্মকক্ষতা অনুসারে পরিসেবা প্রদান করেছিল। ১৯১৯ সালে জার্মান ডিফেক্ট এটিকে বিক্রি করে দেয় এবং রেন্ডসবার্গে এটি ভেঙ্গে ফেলা হয়েছিল।
নিউ ইয়র্ক স্টেট রুট ৩৪৪

নিউইয়র্ক স্টেট রুট ৩৪৪ (এনওয়াই ৩৪৪) যুক্তরাষ্ট্রের নিউ ইয়র্কে অবস্থিত, কলম্বিয়া কাউন্টির একটি রাজ্য মহাসড়ক। রাস্তাটি ১.৯০ মাইল (৩.০৬ কিঃমি) লম্বা এবং নিউইয়র্ক-ম্যাসাচুসেটস বর্ডার এলাকায় অবস্থিত ব্যাসবিস ফলস পার্কের সংযোগ সড়ক হিসেবে ব্যবহৃত হয়। এনওয়াই ৩৪৪ এর পশ্চিমপ্রান্তে কোপেক ফলস এ এওয়াই ২২ এ অবস্থিত। পূর্বপ্রাপ্ত ম্যাসাচুসেটস সীমান্তে অবস্থিত। যেখানে ব্যাসবিস ফলস স্টেট পার্ক অবস্থিত। একে স্থানীয় মহাসড়ক ধরা হয়। ১৯৩২ সালে এনওয়াই ৩৪৪ এর নামকরণ করা হয়। পরবর্তীতে ১৯৫৩ সালে এর দৈর্ঘ্য বাড়িয়ে এনওয়াই ২২ এর বাইপাস সড়কে পরিনত করা হয়।
এনওয়াই ৩৪৪ এর একপ্রান্ত কোপেক ফলস, এনওয়াই ২২ এ অবস্থিত। রাস্তাটি দক্ষিণ-পূর্ব দিকে মোড় নেয় টেকনিক স্টেট পার্ক এলাকায়। সেখানে এনওয়াই ৩৪৪ বেশ কিছু স্থানীয় রাস্তা অতিক্রম করে। এরপর দুই রাজ্যের মধ্যবর্তী ১৮০০ ফিট উচ্চতার সানসেট পাহাড়কে পাশ কাটিয়া পূর্বদিকে অগ্রসর হয়, যেখানে এনওয়াই ৩৪৪ চেডার মাউন্টেইন অতিক্রম করে। চেডার মাউন্টেইন অতিক্রম করে রাস্তাটি ম্যাসাচুসেটস এ প্রবেশ করে। এখানেই ব্যাসবিস ফলস স্টেট পার্ক এলাকায় রাস্তাটির সমাপ্তি ঘটে।
১৯৩২ সালে ১.৫২ মাইল দৈর্ঘ্য বিশিষ্ট পশ্চিমে কোপেক ফলস থেকে পূর্বে ম্যাসাচুসেটস পর্যন্ত বিস্তৃত রাস্তাটিকে এনওয়াই ৩৪৪ নামকরণ করা হয়। সেই সময়, এনওয়াই ২২ কোপেক ফলসের সরাসরি সংযোগ সড়ক ছিল। কিন্তু ১৯৪৭ থেকে ১৯৫৩ সালে একে কোপেক ফলসের একটি বিকল্প সড়ক হিসেবে পাল্টে ফেলা হয়, কোপেক ফলসের বিকল্প সড়ক হিসেবে ব্যবহার করতে দক্ষিণের এনওয়াই ২২ এর অংশবিশেষ এখন এনওয়াই ৯৮০ এফ এর একটি রেফারেন্স রুট হিসেবে ব্যবহৃত হয়। 
পুরো রাস্তাটিই কলম্বিয়া কাউন্টিতে অবস্থিত।
ফরিদপুর সরকারি পলিটেকনিক ইনস্টিটিউট

ফরিদপুর পলিটেকনিক ইনস্টিটিউট বাংলাদেশের ফরিদপুরে অবস্থিত একটি সরকারি পলিটেকনিক ইনস্টিটিউট। ১৯৬৩ সালে কলেজটি প্রতিষ্ঠিত হয়। এটি ফরিদপুরের প্রথম ও বাংলাদেশের অন্যতম প্রাচীন ও বৃহত্তম প্রকৌশল ডিপ্লোমা কলেজ। এটি চার বছর মেয়াদী প্রকৌশলে ডিপ্লোমা ডিগ্রি প্রদান করে থাকে।
এটি ১৯৬৩ সালে প্রতিষ্ঠিত হয়। এর নাম ছিল ফরিদপুর টেকনিক্যাল ইনস্টিটিউট। ১৯৬৭ সালে এর নাম পরিবর্তন করে ফরিদপুর পলিটেকনিক ইনস্টিটিউট রাখা হয়।
ফরিদপুর পলিটেকনিক ইনস্টিটিউট ফরিদপুর শহরের অদূরে বায়তুল আমানে অবস্থিত। এর বিপরীতে রাজেন্দ্র কলেজের অনার্স শাখা অবস্থিত।
মূল ক্যাম্পাসে তিনতলা বিশিষ্ট একাডেমিক ভবন, প্রশাসনিক ভবন , লাইব্রেরী, আধুনিক যন্ত্রপাতি সমৃদ্ধ বড় বড় ওয়ার্কশপ ভবন, বিভিন্ন বিভাগের আলাদা ভবন এবং ল্যাবরেটরী এবং একটি ৫০০ জন ধারণ ক্ষমতা সম্পন্ন মিলনায়তন, ছাত্র মিলনায়তন ইত্যাদি।
এছাড়া কলেজে প্রশাসনিক ভবনের পাশে রয়েছে মসজিদ ও খেলার মাঠের পাশে শহীদ মিনার। মাঠের সম্মুখ পাশে কৃষি ব্যাংক ফরিদপুর পলিটেকনিক শাখা ও পোষ্ট আফিস আছে।
এখানে বাকাশিবো কর্তৃক চার বছর মেয়াদী 'প্রকৌশলে ডিপ্লোমা' ডিগ্রি প্রদান করা হয়। 
একাডেমিক প্রযুক্তসমূহের মধ্যে রয়েছে
অত্র কলেজে ইন্সট্রাকটর, জুনিয়র ইন্সট্রাকটর পদে ৬০ জনের উপরে শিক্ষক রয়েছে। বিভিন্ন ওয়ার্কশপে আছে প্রথম শ্রেণীর ওয়ার্কশপ সুপার। এছাড়া বিভিন্ন ল্যাবে অভিজ্ঞ ক্রাফট ইন্সট্রাকটর রয়েছে।
ছাত্রদের জন্য ২টি এবং ছাত্রীদের জন্য একটি আবাসিক হল রয়েছে। ছাত্রদের হল:
এম-৪১ (মিশিগান হাইওয়ে)

এম-৪১ (মিশিগান হাইওয়ে) যুক্তরাষ্ট্রের মিশিগান অঙ্গরাজ্যের লোয়ার পেনিনসুলার একটি প্রাক্তন নামাঙ্কিত স্টেট ট্রাঙ্কলাইন হাইওয়ে ছিল। রাস্তাটি হল্টন এর নিকটে শুরু হয়ে প্রথমে উত্তর দিকে চলে তারপর উত্তর-পশ্চিম দিকে এগিয়ে হার্টে গিয়ে শেষ হয়। মহাসড়কটি ১৯১৯ সালে তৈরি করা হয়েছিল এবং ১৯২৬ সাল পর্যন্ত চলে। এরপর থেকে আর এ নাম পুনরায় ব্যবহার করা হয়নি।
এম-৪১ বর্তমান দিনের রুট এম-১২০ অনুসারে হল্টন ও হেসপেরিয়ার মধ্যে সংযুক্ত ছিল। রাস্তাটি মুস্কেগান-নিউয়েগো কাউন্টি লাইনের উত্তর-পূর্ব থেকে শুরু হয়েছে। এরপর রাস্তাটি মুস্কেগান, নিউয়েগো ও ওসেয়ানা কাউন্টির ট্রি পয়েন্ট কাউন্টি লাইনে কাছাকাছি গিয়ে উত্তর দিকে বাক নিয়েছে। সেখান থেকে এম-৪১ নিউয়েগো-ওসেয়ানা কাউন্টি লাইন বরাবর উত্তর দিকে হেসপেরিয়ার দিকে এগিয়ে গেছে। এরপর রাস্তাটি পশ্চিম দিকে বাক নিয়ে ফেরির দিকে এগিয়ে যায় এবং তারপর উত্তর-পশ্চিম দিকে বাক নিয়ে হার্টের দিকে চলে গেছে।
১৯১৯ সালে যখন প্রথম স্টেট হাইওয়ে সিস্টেম স্বাক্ষরিত হয়, তখন হল্টন এবং হার্ট এর মধ্যবর্তী রাস্তাটিকে এম-৪১ নামকরণ করা হয়েছিল। ১৯২৬ সালের ১১ নভেম্বর যুক্তরাষ্ট্র নাম্বারেট হাইওয়ে সিস্টেম তৈরি এবং আপার পেনিনসুলায় ইউএস হাইওয়ে ৪১ নামকরণ করার পর, মিশিগান অঙ্গরাজ্য মহাসড়ক বিভাগ স্টেট হাইওয়েসমূহ পুনঃনাম্বারিত করে, যাতে নতুন ইউএস হাইওয়ের নাম্বারের প্রতিলিপি না হয়। এ প্রক্রিয়ায়, এম-৪১ এর নাম বাতিল করা হয়। রাস্তাটির দক্ষিণের অর্ধে্যক অংশের নতুন নামকরণ হয় এম-২০ এবং উত্তর অংশের নাম হয় এম-৮২।
কে-১০৪ (ক্যান্সাস হাইওয়ে)

কে-১০৪ হল যুক্তরাষ্ট্রের ক্যান্সাস অঙ্গরাজ্যের সেলিন কাউন্টিতে অবস্থিত একটি অঙ্গরাজ্য মহাসড়ক। কে-৪ এর জাংশন থেকে ইন্টারস্টেট ১৩৫/ইউএস রুট ৮১ (আই-১৩৫/ইউএস-৮১) এর জাংশন পর্যন্ত রাস্তাটির দৈর্ঘ্য ৩.৭ কিলোমিটার (২.৩ মাইল)। এর বার্ষিক গড়ে দৈনিক যানচলাচলের মান ১০০০ থেকে ১৩০০ ভেহিক্যাল এবং এটি ফূটপাতসহ সমন্বিত পাকা রাস্তা। এটি জাতীয় মহাসড়ক ব্যবস্থার অংশ নয়। রুটটি ১৯৬৭ সালে তৈরি হয় এবং এরপর আর তেমন কোন পরিবর্তন হয়নি।
রাস্তাটি আই-১৩৫/ইউএস-৮১ এর নিকটে কে-৪ এর একটি জাংশনের দক্ষিণে শুরু হয়েছে। এটি প্রায় ৩.২ কিলোমিটার (২ মাইল) গ্রামীণ কৃষি জমির মধ্য দিয়ে, ঠিক মেন্টোর পশ্চিমে সলোমন রোডে পশ্চিমদিকে বাক নেওয়া আগ পর্যন্ত, আই-১৩৫/ইউএস-৮১ এর সমান্তরালে এগিয়ে চলেছে। এরপর রাস্তাটি পশ্চিমদিকে বাকনিয়ে আনুমানিক ০.৪৮ কিলোমিটার (০.৩ মাইল) চলার পর আই-১৩৫/ইউএস-৮১ এর একটি ইন্টারচেঞ্জ-এ গিয়ে শেষ হয়েছে। রুটটির মোট দৈর্ঘ্য ৩.৭ কিলোমিটার (২.৩ মাইল), যা সম্পূর্ণ সেলিন কাউন্টিতে অবস্থিত।
রাস্তাটির বার্ষিক গড়ে প্রতিদিনের যানচলাচলের মান প্রথম ১.৬ কিলোমিটারে (১ মাইলে) ১,২৬০ ভেহিক্যালেরও বেশি এবং এএডিটি অনুযায়ী শেষ ২.১ কিলোমিটারে (১.৩ মাইল) ১.০৬৯ ভেহিক্যাল। সম্পূর্ণ রুটটি ফুটপাত দিয়ে বাধানো একটি পাকা রাস্তা। তবে কে-১০৪ জাতীয় মহাসড়ক ব্যবস্থার অংশ নয়।
১৯৬৭ সালে যখন সেলিনের কাউন্টি রুটিং বর্তমান বিন্যাস ঠিক করেছিল, তখন আই ১৩৫ যা ১৩৫ডব্লিউ নামে স্বাক্ষরিত এর সাথে কে-১০৪ তৈরি করা হয়েছিল। এরপর রাস্তাটির আরকোন পরিবর্তন হয়নি।
মিসিসিপি মহাসড়ক ৩৬৬ (প্রিনটিস প্রদেশ)

মিসিসিপি মহাসড়ক ৩৬৬ (এমএস ৩৬৬) মিসিসিপির প্রিনটিস প্রদেশের একটি মহাসড়ক। এটি শুরু হয়েছে পশ্চিমের লি- প্রিনটিস প্রদেশ লাইন এমএস ৩৭০ এ। এটার পূর্বের স্টেশন, এমএস ৩৭১ থেকে পূর্বদিকের ভ্রমণের রাস্তা হিসেবে অনেক প্রদেশের রাস্তাকে ছেদ করেছে। যাত্রাপথটি ১৯৫৭ সালে নামকরণ হয়েছিল এবং ১৯৭১ সালে সম্পূর্ণরূপে বাঁধানো হয়।
এমএস ৩৬৬ লি- প্রিনটিস প্রদেশ লাইনের এমএস ৩৭০ এ শুরু হয়েছে। যাত্রাপথে বাঁক কাউন্টি রুট ৫০১১ (৫০১১ কোং) কে ছেদ করার পরে উত্তরদিকে গেছে। কোং ৫৪১১ এ, রাস্তা বন মধ্য দিয়ে যাওয়ার সময় ধারাবাহিকভাবে বাঁক শুরু হয়। এমএস ৩৬৬ শীঘ্রই কোং ৫৩৩৪ পৌঁছেছে ও দক্ষিণ-পূর্বের গভীরের দিকে গেছে। এটা কোং ৫৩৪৫ এর দক্ষিণ বাঁকের আগে, সাময়িকভাবে পূর্বের কোং ৫৪৪১ এর দিকে এগিয়েছে। রাস্তাটি আবার পূর্বদিকের ছোট কৃষিজমির এলাকা কোং ৫৪৫০ এ গেছে। এমএস ৩৬৬ কোং ৫৪৮১ কে ছেদ করার পরে ক্যাসি ক্রিককে অতিক্রম করেছে। রাস্তাটি উপরের দিকে গেছে যেহেতু এটা ম্যারিটায় প্রবেশ করেছে এবং এমএস ৩৬৬ এমএস ৩৭১ এ শেষ হয়েছে। রাস্তাটি কোং ৪০৫০ হিসাবে চলতে থাকে।
২০১৩ সালে, মিসিসিপি ডিপার্টমেন্ট অফ ট্রাস্নপোট (এম.ডি.ও.টি) হিসাবে ৭৬০ এর অধিক যানবাহন পশ্চিমের কোং ৫৩১১ এ ভ্রমণ করে এবং ৬৫০ এর কম যানবাহন পূর্বের কোং ৫৩৮১ এ ভ্রমণ করে।  এম.এস. ৩৬৬ ন্যাশনাল হাইওয়ে সিস্টেম(এন. এইচ. এস) এর একটি অংশ হিসাবে অন্তর্ভুক্ত নয়, মহাসড়কের নেটওয়ার্ক অর্থনীতি, গতিশীলতা ও জাতির প্রতিরক্ষার জন্য সবচেয়ে গুরুত্বপূর্ণ বলে চিহ্নিত হয়।  আইনত এটাকে মিসিসিপি কোড §৬৫-৩-৩ তে সংজ্ঞায়িত করা হয়। সকল এমএস ৩৬৬ এম.ডি.ও.টি দ্বারা পরিচালিত হয়।
এমএস ৩৭০ থেকে এমএস ৩৬৩ পযন্ত একটি নুড়ি রাস্তা হিসাবে, এমএস ৩৬৬ কে ১৯৫৭ সালে নামকরণ করা হয়েছিল। ১৯৬৫ সালে, এমএস ৩৬৬ এর পূর্বাঞ্চলীয় স্টেশন এমএস ৩৭১ এ পরিবর্তনের কারণে, এমএস ৩৬৩ এবং এমএস ৩৭১ পূনঃরাস্তা হয়েছিল। সকল এমএস ৩৬৬ ১৯৭১ সালে বাঁধানো হয়েছিল।
মিসিসিপি মহাসড়ক ৭৯২

মিসিসিপি হাইওয়ে ৭৯২ পূর্ব মিসিসিপির একটি মহাসড়ক। সড়কটি ইউএস ৪৫ সড়ক একটি ছেদ থেকে শুরু হয়ে পূর্ব দিকে যাত্রা করে। সড়কের অর্ধেকের আগে, এসআর ৭৯২ সড়কের দক্ষিণে ঘুরে যায় এবং পূর্ব টার্মেনাস এমএস ৩৮৮ সড়কের দিকে যাত্রা করে। এমএস ৭৯২ সড়কটি ১৯৯৮ সালে নামকরণ করা হয়, এখন পর্যন্ত সড়কটির উল্লেখ্যযোগ্য কোনো পরিবর্তন হয়নি।
এমএস ৭৯২ সড়কটি লওন্ডেস কান্টির দক্ষিণ প্রান্তে এবং নোক্সুবি কান্টির উত্তর প্রান্তে অবস্থিত। ২০১২ সালে মিসিসিপি যোগাযোগ মন্ত্রণালয় (এমডিওটি) এর গণনামতে ১৮০০ যানবাহন ট্রিনিটি ও ওয়ারহাউজ সড়কের পশ্চিমে এবং ৫৪০ যানবাহন ব্লুইট সড়কের দক্ষিণ দিক দিয়ে চলাচল করে। এমএস ৭৯২ জাতীয় হাইওয়ে পদ্ধতির (এনএইচএস) অংশ নয়। জাতীয় হাইওয়ে পদ্ধতি হল হাইওয়েসমূহের একটি নেটওয়ার্ক, যা দেশের অর্থনীতি, গতিশীলতা এবং প্রতিরক্ষার জন্য সবচেয়ে বেশি গুরুত্বপূর্ণ। এমএস ৪৫৪ আইনগতভাবে মিসিসিপি কোড § ৬৫-৩-৩ হিসেবে নথিবদ্ধ আছে, এবং মহাসড়কটিকে মিসিসিপি ডিপার্টমেন্ট অব ট্রান্সপোর্টেশন দ্বারা পরিচালনা করা হয়ে থাকে।
এমএস ৭৯২ মহাসড়কটি ইউএস ৪৫ এর টি-ছেদ থেকে শুরু হয় যেটি ব্ল্যাক পেরিরি ওয়াল্ডলাইফ ম্যানেজমেন্ট এলাকার কাছাকাছি অবস্থিত।স পরে এটি কারসন সড়কের মধ্য দিয়ে কিছু গাছপালা ও কৃষি জমির মধ্য দিয়ে পূর্ব দিকে যাত্রা করে। গান ক্লাব সড়ক এসে সড়কটি সম্পূর্ণভাবে আড়াআড়ি ভাবে কৃষি জমির মধ্য দিয়ে চলে যায়। প্রায় ৩.৫ মাইল পর কারসন সড়ক, ওয়ারহাউজ সড়কের সাথে ছেদ করে এবং সড়কটি সেলুলোজ ফাইবার কারখানার দিকে চলে যায়। পরবর্তীতে এমএস ৭৯২ সড়কটি দক্ষিণ-পূর্ব দিকে ওল্ড ম্যাকোন সড়কের দিকে ঘুরে যায়, এবং একটি নদী অতিক্রম করে। পরে সড়কটি প্লাম গ্রোভ সড়কের দক্ষিণ দিক দিয়ে কিছুটা পশ্চিমে চলে যায়। একটা খাঁড়ি অতিক্রম করার সময় ওল্ড ম্যাকোন সড়কটি নোক্সুবি কান্টিতে প্রবেশ করে।পরিশেষে এমএস ৭৯২ সড়কটি দক্ষিণে কয়েক মাইল যাত্রা করে এবং এমএস ৩৮৮ সড়কে গিয়ে শেষ হয়।
ইউএস ৪৫ থেকে এমএস ৩৮৮ সড়কদুটি সংযুক্ত করার সময় এই সড়কটি নির্মাণ করা হয়। এমএস ৭৯২ সড়কটি সম্পূর্ণ বাধাঁনো, এবং এখন পর্যন্ত উল্লেখযোগ্য কোনো পরিবর্তন করা হয়নি।
ম্যারিল্যান্ড রুট ৫৫

ম্যারিল্যান্ড রুট ৫৫ (এমডি ৫৫) যুক্তরাষ্ট্রের ম্যারিল্যান্ড রাজ্যের একটি রাজ্য মহাসড়ক। রাস্তাটি ভ্যালি সামিট রোড নামেও পরিচিত। রাস্তাটি ২.৫৩ মাইল (৪.০৭ কি.মি. ) লম্বা। এমডি ৫৫, উত্তরের ভ্যালি সামিট এর এমডি ৩৬ থেকে ক্লারিসভ্যালির ইউএস রুট ৪০ অল্টারনেট পর্যন্ত বিস্তৃত। রাস্তাটি লা ভ্যালি এলাকাকে, উত্তর পশ্চিমাঞ্চলীয় অ্যালিগানি কাউন্টির জর্জ ক্রিক ভ্যালির মিডল্যান্ডকে সংযুক্ত করেছে। ১৯৫৫ সালে রাস্তাটি ক্লারিসভ্যালি থেকে ভ্যালি সামিট পর্যন্ত পাকা করা হয় এবং ১৯৩০ সাল নাগাদ মিডল্যান্ড পর্যন্ত বর্ধিত করা হয়। যদিও ১৯৭০ সালের দিকে রাস্তাটিকে ভ্যালি সামিটের কাছাকাছি বন্ধ করে দেওয়া হয়েছিল।
এমডি ৫৫ ভ্যালি সামিটের অন্তর্গত জর্জ ক্রিক রোডের এমডি ৩৬ থেকে শুরু হয়। দুই লেন বিশিষ্ট রাস্তাটি ভ্যালি সামিট থেকে ভ্যালি ব্রাডডক হয়ে ক্লারিসভ্যালির দিকে অগ্রসর হয়। রাস্তাটি ভ্যালি সামিটের আবাসিক এলাকা হয়ে পূর্বদিকে চলতে থাকে। যদিও বর্তমানে এমডি ৫৫ দিয়ে সহজেই ভ্যালি সামিট থেকে ইউনাইটেড মেথোডিস্ট চার্চে যাওয়া যায়, কিন্তু ১৮৮৯ সালের দিকে এখানে রাস্তাটি উত্তরের লোয়ারটাউন এবং মনটেলের দিকে মোড় নিত। রাস্তাটি স্প্রুস হ্যালো হয়ে ইন্টারস্টেট ৬৮ এবং ইউএস ৪০ এর নিচ দিয়ে ক্লারিসভ্যালির দিকে চলতে থাকে। এমডি ৫৫, ইউএস ৪০ এর শেষ হবার পূর্বে ক্লারিসভ্যালি রোডের পাশে অবস্থিত ক্লারিসভ্যালি ইনন কে অতিক্রম করে। ক্লারিসভ্যালি ইনন একটি ১৮০৭ সালে তৈরী ঐতিহাসিক স্থাপনা, যা কিনা ১৯৯৯ সালের অগ্নিকান্ডে ধ্বংস হয়েছিল।
ভ্যালি সামিট মিডল্যান্ড অংশটি ১৯৩৮ সালে তৈরী করা হয়। এমডি ৩৬ এর অংশ হিসেবে মিডল্যান্ড এবং ফ্রস্টবার্গ এর মধ্যবর্তি অংশটিকে ১৯৭২ সালের দিকে এমডি ৫৫ এর সাথে জুড়ে দেওয়া হয়। ফলে রাস্তাটি বর্তমান দৈর্ঘ্য লাভ করেছে। ১৯৫৫ সালে রাস্তাটি ক্লারিসভ্যালি থেকে ভ্যালি সামিট পর্যন্ত পাকা করা হয় এবং ১৯৩০ সাল নাগাদ মিডল্যান্ড পর্যন্ত বর্ধিত করা হয়। যদিও ১৯৭০ সালের দিকে রাস্তাটিকে ভ্যালি সামিটের কাছাকাছি বন্ধ করে দেওয়া হয়েছিল।
পুরো এমডি ৫৫ই অ্যালিগানি কাউন্টিতে অবস্থিত।
এয়ার জিম্বাবুয়ে

এয়ার জিম্বাবুয়ে (প্রা) লিমিটেড জিম্বাবুয়ের একটি বিমান সংস্থা । হারারের আন্তর্জাতিক বিমানবন্দরে এই বিমানসংস্থার সদর দফতর অবস্থিত[২]। এই এয়ার লাইন্স হারারে থেকে জিম্বাবুয়ের সহিত দক্ষিণ আফ্রিকা, এশিয়া এবং লন্ডন গ্যাটউইকের মধ্যে সংযোগ প্রদান করে থাকে
এয়ার জিম্বাবুয়ে তার নামকরনের পূর্বে ১৯৬৪ সাল পর্যন্ত এয়ার রোডেশিয়া নামে দেশের ভেতর অভ্যন্তরীন রুটে ফ্লাইট পরিচালনা করতো, পরবর্তীতে ১৯৬৭ সালের ১লা সেপ্টেম্বর থেকে এয়ার জিম্বাবুয়ে নামে এটার কার্যক্রম শুরু করা হয়। উত্তরাধিকার সূত্রে এয়ার রোডেশিয়া এর বেশ কিছু সম্পদ অর্জন করে এয়ার জিম্বাবুয়ে যার ভেতর রয়েছে সেন্ট্রাল আফ্রিকান এয়ারওয়েজ করপোরেশন (সিএএসি) এর সদস্য পদ। আরো অর্জন করে বোয়িং ডিসি-৩ এবং দ্রুতগামী বিমান ভিস কাউট। ১৯৭৮ সালে অল্প সময়ের জন্য এয়ার জিম্বাবুয়ে রোডেশিয়া হিসেবে কার্যক্রম চালায়। ১৯৮০ সালে জিম্বাবুয়ে রিপাবলিক প্রতিষ্ঠার পর নবজন্ম হয়ে এয়ার জিম্বাবুয়ের যাত্রা শুরু হয়। দেশের স্বাধীনতা অর্জনের পূর্বেই এটি হারারের সাথে যোগাযোগ রক্ষা করেছিল দক্ষিণ আফ্রিকার দুবরান এবং জো বান সবাগ শহরের সাথে। লন্ডন-গ্যাট উহকোর সাথে ফ্লাইট চালু হয় ১৯৮০ সালের ২রা এপ্রিল। ১৯৮১ সালে দক্ষিণ এয়ার ওয়েজ থেকে একটি বোয়িং ৭০৭ লিজ নেয়। ৩ টি বোয়িং ৭০৭-৩২০ ক্রয় করেছিল লুফথান্স থেকে। একই সাথে ফ্রাংকফ্রুট সাথে ফ্লাইট চালু করা হয়। ১৯৮০ অর্থবছরে কোম্পানি ৩৩০,০০০ জিম্বাবুয়ে মুদ্রা (২২০,০০০ পাউন্ড) মুনাফা করে। ১৯৮০ সালে কোম্পানিটি জিম্বাবুয়ের একটি বিমান লিভাই অর্জন করে। ১৯৮২ সালে কোয়ান্টাস এর সহায়তায় কোয়ানটাস বোয়িং ৭৪৭ এসপি নিয়ে পার্থ এবং সিডনিতে ফ্লাইট চালু করে। একই সালের মে মাসে সরকার এয়ার জিম্বাবুয়ে অধিগ্রহণ করে ও আফ্রেট এয়ারের সাথে একীভূত হয়ে যায়। আফ্রেট এয়ার জিম্বাবুয়ে আইএটিএর (আইএটিএ) সদস্য পদ অর্জন করে। একই সাথে কোম্পানি তার আঞ্চলিক রুট সম্প্রসারণ করে গাবোরন, লিংগাইয়ে, লুথাকা ও নাইরোবি পর্যন্ত। ১৯৮২ সালে সিদ্ধান্ত নেয়া হয় যে রোডেশিয়া তাদের রং পরিবর্তন করে জাতীয় রঙ্গে রঙ্গীন হবে।আভ্যন্তরীন রাস্তার বাইরে এটি হারারের সাথে বাফালু রেংগেট বুলাওয়ে, খয়েরু, হয়ানগ ন্যাশনাল পার্ক, মাসভিনগো এবং ভিক্টরিয়া ফলস এবং আঞ্চলিক ফ্লাইট ব্লান্টায়ার, দুরবান, গাবরান, জোহান সবারগ, লুফাকা এবং নাইরোবি পাশাপাশি আন্তর্জাতিক রুট এথেন্স, ফ্রাংকফ্রুট এবং লন্ডন ফ্লাইট পরিচালনা করতে থাকে। কোয়ান্টাস বোয়িং ৭৪৭ এম্পি দিয়ে হারারে-পার্থ-সিডনি রুট পরিচালিত হতো।মায়েরেস্ক থেকে লিজ নিয়ে বোয়িং ৭৩৭-২০০ ফেরত দেয়া হয় এবং ১৯৮৭ সালে জিএই ১৪৬-২০০ ক্রয় করা হয়।
এ্যায়ার জিম্বাবুয়ে আনেক বছর ধরেই একটি লোকসান বহনকারী প্রতিষ্ঠান হিসাবে পরিগণিত হতো অনিয়মিত সেবা প্রদানের কারণে। যদিও বিমানসংস্থাটি ছিল সরকারী, তথাপি পরিপূর্ণ বাৎসরিক রিপোর্ট প্রকাশিত হয়নি অনেক দিন বরং সর্বশেষ যেবার অডিটেড এ্যানুয়াল রিপোর্ট প্রকাশিত হয়েছিল সেটা ছিল ১৯৯৮ সাল। তথাপি বিভিন্ন সূত্র থেকে পাওয়া তথ্য অনুযায়ী প্রতিষ্ঠানটি ২০১৩ সালে ৪৪.৮ মিলিয়ন ডলার লোকশান করেছিল।
নিউ ব্রান্সউইক রুট ৯৫

রুট ৯৫ নিউ ব্রান্সউইকের ১৪.৫ কিলোমিটার (৯.০ মাইল) দীর্ঘ একটি প্রাদেশিক মহাসড়ক, যা যুক্তরাষ্ট্রের মেইনের হৌলটনের নিকটে অবস্থিত হৌলটন-উডস্টক বর্ডার ক্রসিং থেকে কানাডার নিউ ব্রান্সউইকের উডস্টকে ট্রান্স-কানাডা হাইওয়ের একটি অংশ রুট ২ পর্যন্ত ইন্টারস্টেট ৯৫ (আই-৯৫) এবং ইউ.এস. রুট ২ (ইউ.এস. ২) এর মধ্যে সংযোগস্থাপনকারী রুট। রুট ৯৫ নির্মাণের পূর্বে দুই শহরের মধ্যবর্তী সংযোগ "রুট ৫" হিসেবে ব্যবহৃত হতো। ২০০৭ সালে নিউ ব্রান্সউইকের সরকার রুট ৯৫-কে এর সম্পূর্ণ দৈর্ঘ্যের একটি পূর্ণাঙ্গ সড়কে পরিণত করার উদ্দেশ্যে রাস্তার কাজের একটি প্রকল্প সম্পন্ন করেন।
আই-৯৫ এবং ইউ.এস. ২ এর সম্প্রসারণ হিসেবে রুট ৯৫ মেইন-নিউ ব্রান্সউইক সীমান্তে হৌলটন-উডস্টক বর্ডার ক্রসিং থেকে শুরু হয়েছে। দুই দেশের সীমানা ইস্টার্ন টাইম জোন এবং আটলাণ্টিক টাইম জোনের মধ্যবর্তী সীমানাও নির্দেশ করে। মহাসড়কটি উডল্যাণ্ড হয়ে উত্তরপূর্ব দিকে যাবার সময় ডায়মণ্ড সংযোগ/আংশিক মহাসড়ক সংযোগের মাধ্যমে রুট ৫৪০-এর সাথে এর প্রথম সংযোগে পৌঁছার সময় রিচমণ্ড কর্ণার এবং বেলভিল অতিক্রম করে। আরও পূর্বে গিয়ে মহাসড়কটি ভিভগ্লেন সড়কের পূর্বগামী নিষ্ক্রমন পথকে ছেদ করার আগে প্লেমাছ সড়ক অতিক্রম করে রুট ৫৫৫ এর সাথে সংযুক্ত হয়। মহাসড়কের সর্বশেষ নিষ্ক্রমন পথ রুট ২ সাথে একটি তূর্যসদৃশ সংযোগ যা উডস্টকে ট্রান্স-কানাডা মহাসড়কের একটি অংশবিশেষ। 
কমপক্ষে ১৯২৭ সাল পর্যন্ত বিদ্যমান থাকা হৌলটন থেকে উডস্টক সংযোগকারী সড়ক, ১৯৩৮ থেকে ১৯৫১ সালে রুট ৫ হিসেবে চিহ্নিত করা হয়। ১৯৮০ সালের অব্যবহিত পূর্বের বছরে বর্তমান রুট ৯৫ নির্মাণ করা হয় এবং ১৯৮১ সালে রুট ৯৫ হিসেবে এর নামকরণ করা হয়। ১৯৮৯ সালে রুট ৯৫ এবং রুট ২ এর মধ্যবর্তী ছেদন একটি সংযোগে রুপান্তরিত করা হয়। ২০০৭ সালে নিউ ব্রান্সউইকের পরিবহন ব্যবস্থা বিভাগ রুট ৯৫ কে একটি দুই লেনের অবিভক্ত মহাসড়ক থেকে ভিন্ন ক্রমানুসারে সাজানো চার লেনের ফ্রিওয়েতে রুপান্তরিত করার নিমিত্তে ৩৩ মিলিয়ন কানাডিয়ান ডলারের নির্মাণ প্রকল্প সম্পন্ন করে। প্রদেশটি ব্রান-ওয়ে হাইওয়ের সাথে ২০২৩ সাল পর্যন্ত মহাসড়কটি রক্ষণাবেক্ষণের জন্য চুক্তি করে।
অবধ আসাম এক্সপ্রেস

অবধ অসম এক্সপ্রেস একটি এক্সপ্রেস ট্রেন যা মূলত ভারতীয় রেলওয়ে-উত্তর সীমান্ত রেল অঞ্চলে পড়েছে। ট্রেনটি ভারতের নতুন তিনসুকিয়া এবং লালগড় জংশনের মধ্যে আসা যাওয়া করে থাকে। বর্তমান সময় পর্যন্ত রেল গাড়িটি একটি খুব বিরল রেকর্ডের অধিকারী। রেল গাড়িটি প্রতিদিন চলা ভারতের সবচেয়ে দীর্ঘ যাত্রার রেলগাড়ী হিসাবে পরিচিত যা প্রায় ৩০৭২ কিলো মিটার দুরত্ব অতিক্রম করে ৬৭ ঘণ্টা ১৫ মিনিটের যাত্রাতে (প্রায় ৩ দিন ব্যাপী)। 
রেল গাড়িটি যখন নতুন তিনসুকিয়া থেকে লালগড় জংশনে গমন করে তখন ১৫৯০৯ নাম্বারটি ধারণ করে যাত্রা করে এবং ফিরতি পথে ১৫৯১০ নাম্বারটি ধারণ করে আসে। রেল গাড়িটি ৯ টি রাজ্যকে সেবা প্রদান করে থাকে। যেগুলি হলো আসাম, নাগাল্যান্ড, পশ্চিমবঙ্গ, বিহার, উত্তরপ্রদেশ, দিল্লী, হরিয়ানা, পাঞ্জাব এবং রাজস্থান।
১৫৯০৯/১০ নিউ তিনসুকিয়া লালগড় অবধ আসাম এক্সপ্রেসের বর্তমান বহরে আছে ১ টি এসি, ২ টি টায়ার, ২ টি এসি ৩ টায়ার, ১১ টি স্টিপার ক্লাস, ৪ টি সাধারণ ইউনিভার্সড এবং ২ টি বসার জাগেজ র‍্যাক। এর বাইরে ট্রেনটি বহন করে প্যান্টি কার কোচ, এবং ৪ টি উচ্চ মান সম্পন্ন পার্সেল ভ্যান। ভারতীয় রেল ব্যবস্থার যে জিনিসটি প্রায়শই ঘটে থাকে তা হলো ভারতীয় রেলওয়ে চাইলে চাহিদা অনুযায়ী বগির ভেতরের সাজস্বজ্জা পরিবর্তন সাধন করতে পারেন সাথে সাথে বগির সংথ্যা কিম্বা বগির ধরন।
১৫৯০৯ নিউ তিনসুকিয়া লালগড় অবধ আসাম এক্সপ্রেস প্রায় ৩০৭৩ কিলোমিটার পথ পাড়ি দেয় ৬৭ ঘণ্টা ০৫ মিনিটে [ ৪৫.৯০ কিমি/ঘণ্টা ২৯ মাইল প্রতি ঘণ্টায়] এবং ৬৭ ঘণ্টা ১৫ মিনিটে ৫৯০১০ লালগর নিউ তিনসুকিয়া অবধ আসাম এক্সপ্রেস নামে [৪৬.৩২ কিমি/ঘণ্টা (২৯ মাইল প্রতি ঘণ্টায়)] ফেরৎ আসে। ট্রেনটিতে একটি প্রেন্ট্রি কার কোচ আছে যেখানে খাবার ব্যবস্থা আছে। ট্রেনটির সর্বোচ্চ গতিসীমা উঠে ১১০ কিলোমিটার প্রতি ঘণ্টায় এবং সর্বনিম্ন গতিসীমা থাকে ৪৬.১১ কিলোমিটার প্রতি ঘণ্টায়।
১৫৯০৯/১০ নিউ তিনসুকিয়া লালগড় অবধ আসাম এক্সপ্রেস চলাচল করে নিউ তিনসুকিয়া জংশন হয়ে দিমাপুর, লামডিং জংশনম গোয়াহাটি, নিউ কোচবিহার, নিউ জালালপুর, স্টুয়ার্ড জংশন থেকে লালগর জংশন। এটার ভাটিন্ডা জংশনে দিকে যাত্রা করার স্বাধিনতা রয়েছে।
যেহেতু ট্রেনটি বিশাল একটি পথ অতিক্রম করে যা তড়িৎতায়িত নয় সেহেতু এটি শিলিগুরী ভিত্তিক ডব্লিইউডিপি ৪বি ইঞ্জিন ব্যবহার করে এটির সমগ্র যাত্রাপথে।
১৫৯০৯ নতুন তিনসুকিয়া লালগড় অবধ আসাম এক্সপ্রেস নতুন তিনসুকিয়া জংশন ছেড়ে যায় প্রতিদিন ভারতীয় সময় সকাল ১০:৪০ ঘটিকায় এবং লালগড় জংশন পৌছে চতূর্থ দিন ভারতীয় সময় সকাল ০৫:৪৫ ঘটিকায়। ১৫৯১০ লালগর নতুন তিনসুকিয়া অবধ আসাম এক্সপ্রেস লালগড় জংশন ছেড়ে যায় প্রতিদিন ভারতীয় সময় সন্ধা ১৯:৪৫ ঘটিকায় এবং নতুন তিনসুকিয়া জংশন পৌছে যাত্রার চতুর্থ দিন বিকাল ১৫:০০ ঘটিকায়।